<p id="yui_3_16_0_1_1430891272042_17753">Ο Ιατρικός Σύλλογος Άρτας αποφάσισε να τα βάλει με τους εθελοντές γιατρούς που βοηθάνε <strong id="yui_3_16_0_1_1430891272042_17758">ανασφάλιστους πολίτες</strong>, αντί με αυτούς που έχουν εξαθλιώσει και έχουν οδηγήσει πάνω από 3 εκ. πολίτες με αδυναμία πρόσβασης σε ιατρό και φάρμακα λόγω ένδειας. Μάλιστα στην ανακοίνωση τους επισημαίνουν ότι «<em id="yui_3_16_0_1_1430891272042_17756">δεν είναι γνωστό με ποια σχέση παρέχουν οι γιατροί τις υπηρεσίες τους, αν είναι με σχέση εξαρτημένης εργασίας ή ως ελεύθεροι επαγγελματίες με απόδειξη παροχής υπηρεσιών, ή αν παρέχεται εθελοντική εργασία. Θα πρέπει ιδιαίτερα να προσεχθούν τα έννομα συμφέροντα των γιατρών μελών του Ιατρικού Συλλόγου από αθέμιτο ανταγωνισμό τέτοιων πολυιατρείων</em>».</p>
<p id="yui_3_16_0_1_1430891272042_17781">Προφανώς ο συγκεκριμένος ιατρικός σύλλογος δεν μπήκε<strong> καν στον κόπο</strong> να επισκεφτεί το συγκεκριμένο κοινωνικό ιατρείο και να συνομιλήσει με τους εθελοντές εκεί, πριν προβεί στην ακραία κίνηση να καταγγείλει το κοινωνικό ιατρείο-φαρμακείο και να απειλήσει τους γιατρούς του με κυρώσεις. Αλλά μάλλον αυτό που ενδιαφέρει περισσότερο τον Ιατρικό σύλλογο Άρτας είναι να » <em><strong>π</strong><strong>ροσεχθούν τα έννομα συμφέροντα των γιατρών μελών του Ιατρικού Συλλόγου από αθέμιτο ανταγωνισμό τέτοιων πολυιατρείων</strong></em>«, με λίγα λόγια να αναγκάσουν <strong>εξαθλιωμένους ανασφάλιστους</strong>– αυτοί επισκέπτονται άλλωστε τα Κοινωνικά ιατρεία- <strong>να πληρώσουν για τις υπηρεσίες που έχουν ανάγκη και τίποτα παραπάνω</strong>.</p>
<p id="yui_3_16_0_1_1430891272042_17761">Εμείς θα απαντήσουμε στο Ιατρικό Σύλλογο Άρτας με έναν διαφορετικό τρόπο.</p>
<p id="yui_3_16_0_1_1430891272042_17762">Πριν από καιρό είχε έρθει ένας Γερμανός δημοσιογράφος στο ιατρείο μας και ρώτησε τον εθελοντή γιατρό Γιώργο Βήχα:</p>
<p id="yui_3_16_0_1_1430891272042_17782">«Σας κατηγορούν πως δεν έχετε άδεια λειτουργίας και πως είστε παράνομοι. Τι απαντάτε σε αυτό;»</p>
<p id="yui_3_16_0_1_1430891272042_17790">για να ακολουθήσει ο παρακάτω διάλογος.</p>
<p id="yui_3_16_0_1_1430891272042_17783">Γιώργος Βήχας: «πώς θα σας φαινόταν εάν μια αντιστασιακή οργάνωση στην περίοδο της Γερμανικής κατοχής ζητούσε άδεια για να μπορέσει να αντισταθεί ή την κατηγορούσαν οι τότε αρχές πως αντιστέκεται παράνομα, χωρίς να έχει πάρει άδεια; »</p>
<p id="yui_3_16_0_1_1430891272042_17789">Δημοσιογράφος: «Θα μου φαινόταν αστείο»</p>
<p id="yui_3_16_0_1_1430891272042_17784">Γιώργος Βήχας: «Το ίδιο αστείο είναι να ζητάνε άδεια και από ένα κοινωνικό ιατρείο <strong id="yui_3_16_0_1_1430891272042_17788">που αντιστέκεται στην βαρβαρότητα και στις εγκληματικές πολιτικές των ντόπιων αλλά και των ξένων κέντρων εξουσίας</strong>. Είμαστε δομές <strong>έκτακτης ανάγκης</strong>, και όσο υπάρχει αυτή ανάγκη θα αντιστεκόμαστε και θα πολεμάμε! <strong id="yui_3_16_0_1_1430891272042_17785">Την νόμιμη άδεια λειτουργίας μας την έχει δώσει η ίδια η κοινωνία!</strong>»</p>