<p>Αλλαγές στις εφημερίες και το ωράριο των γιατρών, προβλέπονται σε νομοσχέδιο του υπουργείου Υγείας, που έχει σταλεί στην Ομοσπονδία Ενώσεων Νοσοκομειακών Γιατρών Ελλάδας (ΟΕΝΓΕ). </p>
<p>Σύμφωνα με το νομοσχέδιο, προβλέπονται τουλάχιστον 4 εφημερίες το μήνα για κάθε γιατρό στο ΕΣΥ, κατάργηση της ανώτατης μηνιαίας αποζημίωσης εφημεριών, καθώς και των πρόσθετων εφημεριών. Σε περίπτωση όμως που οι ανάγκες ασφαλούς εφημέρευσης οδηγούν σε πραγματοποίηση εφημεριών πέραν των 4 ενεργών,  6 μικτών ή 8 ετοιμότητας, αυτές αμείβονται με προσαύξηση 25%. Τέλος, καθορίζεται ως ημέρα 24ωρης ανάπαυσης η επόμενη εργάσιμη ημέρα που ακολουθεί κάθε ενεργό εφημερία.</p>
<p>Παράλληλα, προβλέπεται 7ωρο ωράριο εργασίας, συνεχές, πρωινό και πενθήμερο (Δευτέρα έως Παρασκευή) αλλά και δημιουργία Αυτοτελών Τμημάτων Επειγόντων Περιστατικών (ΤΕΠ) σε όλα τα νοσοκομεία της χώρας.</p>
<p>Ακόμα, η προτεραιότητα των προσλήψεων θα καθορίζεται από κοινή επιτροπή του υπουργείου Υγείας και της ΟΕΝΓΕ, ενώ το όριο ηλικίας για πρόσληψη στο ΕΣΥ ορίζεται στα 50 έτη. </p>



Πηγή : eReportaz