<p>Οι λιβεριανές αρχές κατάφεραν να εντοπίσουν και τους 17 ασθενείς του ιού Ebola, οι οποίοι είχαν φύγει από πτέρυγα νοσοκομείου στη Μονρόβια όπου νοσηλεύονταν, κατά τη διάρκεια εφόδου αγνώστων στο χώρο. Πλέον, και σύμφωνα με όσα ανακοίνωσε ο υπουργός Τύπου της χώρας, Λιούις Μπράουν, και οι 17 ασθενείς βρίσκονται στο ειδικό κέντρο νοσηλείας JFK.</p>
<p>Σε ό,τι αφοράς την επίθεση από αγνώστους στο κέντρο για την αντιμετώπιση του Ebola το Σάββατο το βράδυ, οι οπλισμένοι με μαχαίρια και ρόπαλα άνδρες φώναζαν ότι δεν πιστεύουν πως ο Ebola είναι υπαρκτός. Παράλληλα, όπως δήλωσαν αυτόπτες μάρτυρες, οι δράστες που επιτέθηκαν στο χώρο φώναζαν και συνθήματα εναντίον της προέδρου της χώρας Έλεν Τζόνσον-Σίρλιφ.</p>
<p>«Το χειρότερο είναι ότι λεηλάτησαν το κέντρο και πήραν στρώματα και σεντόνια που ήταν λερωμένα με σωματικά υγρά των ασθενών», ανέφερε σχετικά ο κ. Μπράουν, με το φόβο περαιτέρω εξάπλωσης του θανατηφόρου ιού.</p>


 Πηγή : <a href="http://www.e-reportaz.gr/%ce%bb%ce%b9%ce%b2%ce%b5%cf%81%ce%af%ce%b1-%ce%b5%ce%bd%cf%84%ce%bf%cf%80%ce%af%cf%83%cf%84%ce%b7%ce%ba%ce%b1%ce%bd-%ce%bf%ce%b9-17-%ce%b1%cf%83%ce%b8%ce%b5%ce%bd%ce%b5%ce%af%cf%82-ebola-%cf%80%ce%bf/">e-reportaz.gr</a>