<div class="newsabstract">Τις πρώτες κλινικές δοκιμές σε ανθρώπους σχεδιάζει η Novartis, εντός του 2016, για τους «έξυπνους» φακούς επαφής που αναπτύσσει σε συνεργασία με την Google και έχουν σχεδιαστεί για να βοηθήσουν στην αποκατάσταση της φυσικής αυτόματης εστίασης του ματιού.

</div>
<div class="newsbody">«Το project εξελίσσεται σύμφωνα με το χρονοδιάγραμμα» όπως τονίζει ο Joe Jimenez, διευθύνων σύμβουλος της Novartis, σε συνέντευξή του στην ελβετική εφημερίδα Le Temps.
<div>Στο πλαίσιο συμφωνίας που υπεγράφη με την Google το 2014, η Novartis αναπτύσσει και το project “έξυπνων” φακών επαφής που θα βοηθούν τους διαβητικούς να παρακολουθούν τα επίπεδα γλυκόζης στο αίμα τους.</div>
<div></div>
<div>Οι έξυπνοι φακοί σχεδιάστηκαν για διόρθωση της όρασης σε άτομα με πρεσβυωπία ή σχετιζόμενη με την ηλικία απώλεια όρασης, κυρίως σε άτομα που δεν μπορούν πλέον να διαβάσουν χωρίς γυαλιά.

</div>
<div>Στόχος των επιστημόνων είναι να αντιμετωπίσουν ένα διαρκώς αυξανόμενο πρόβλημα που αφορά 1 ανά 19 ανθρώπους σε ολόκληρο τον πλανήτη, όπως έχει επισημανθεί σε ανάρτηση της εταιρείας.</div>
<div></div>
<div>Η μέτρηση της γλυκόζης μπορεί να γίνει όχι μόνο από το αίμα αλλά και από τα δάκρυα, η δυσκολία ωστόσο έγκειται στην συλλογή και στην εξέταση τους.</div>
<div></div>
<div>Η ιδέα ήταν να ενσωματωθούν εξαιρετικά μικρά τσιπ και «αισθητήρες γλυκόζης» και μια κεραία ανάμεσα σε δύο στρώματα υλικού που χρησιμοποιείται στους φακούς επαφής.</div>
</div>