<strong>Το αλκοόλ μας χαλαρώνει και μας κάνει πιο ομιλητικούς, αλλά επηρεάζει τόσο το σώμα, όσο και τον εγκέφαλο.</strong>

Μεγάλες ποσότητες αλκοόλ επηρεάζουν τον εγκέφαλο.

Η αντίληψη, η κρίση και η δυνατότητα συγκέντρωσης εξασθενούν και επίσης περιορίζονται οι αναστολές.

Ενισχύουν την κατάθλιψη, την επιθετικότητα και πολλές φορές υπάρχει και απώλεια των αισθήσεων.

Το αλκοόλ περνάει στο αίμα και μετά φθάνει και στο ήπαρ, που έχει σαν αποστολή το να αποβάλλει από το σώμα τις δηλητηριώδεις ουσίες, στις οποίες ανήκει και η αλκοόλη.

<img src="http://www.y-o.gr/images/Article-Images/alcohol.jpg" alt="" />

Ένα μέρος της, ωστόσο, δεν καθαρίζεται από το συκώτι και φθάνει και σε άλλα όργανα.

Στη συνεχή κατανάλωση μεγάλων ποσοτήτων, υπάρχει κίνδυνος για κίρρωση του ήπατος.

Όταν το συκώτι αποσυνθέτει την αλκοόλη, δημιουργούνται τοξικές ουσίες, οι οποίες βλάπτουν τα κύτταρά του.

Προκαλεί επίσης μεταβολές σε όργανα όπως το πάγκρεας, το μυϊκό σύστημα και τα οστά.

Το αλκοόλ είναι σε θέση να επιδεινώσει πολλές ασθένειες ή ακόμα και να τις προκαλέσει.

Με την κατανάλωση αλκοόλ υπάρχει και η καλή πλευρά που επιδρά θετικά στην αρτηριοσκλήρωση.

Σε μεγάλες ηλικίες που έχουν κίνδυνο για έμφραγμα ένα ποτηράκι κρασί το βράδυ κάνει καλό.

<strong>Αν ένας άντρας και μια γυναίκα του ιδίου ύψους και βάρους καταναλώσουν την ίδια ποσότητα αλκοόλ, η γυναίκα θα μεθύσει ταχύτερα.</strong>

Αυτό οφείλεται στο ότι το γυναικείο σώμα έχει μικρότερη περιεκτικότητα σε νερό, οπότε το αλκοόλ διαλύεται σε λιγότερα υγρά στο αίμα.

Επιπλέον, τα γυναικεία ηπατικά κύτταρα παράγουν μικρότερη ποσότητα από το ένζυμο αλκοολική διυδρογενάση, το οποίο διασπά το αλκοόλ, με συνέπεια το οινόπνευμα να παραμένει περισσότερο στο αίμα.

Για αυτούς τους λόγους, οι γυναίκες κινδυνεύουν περισσότερο να χάσουν τις αισθήσεις τους και μπορεί να είναι πιο ευάλωτες σε διαταραχής της μνήμης όταν πίνουν πολύ.