<p>Συστάσεις κάνει το υπουργείο Υγείας, μετά τις χθεσινές υπερβάσεις των ορίων ενημέρωσης για το όζον, οι οποίες αναρτήθηκαν στον ιστότοπο του υπουργείου Παραγωγικής Ανασυγκρότησης, Περιβάλλοντος και Ενέργειας.</p>
<p>Σύμφωνα με τις συστάσεις, άτομα με αναπνευστικές και καρδιαγγειακές παθήσεις, και γενικότερα άτομα ευαίσθητα στην ατμοσφαιρική ρύπανση συνίσταται να παραμένουν σε εσωτερικούς χώρους και να αποφεύγουν την κυκλοφορία στο εξωτερικό περιβάλλον.</p>
<p>Επίσης, συνιστάται στα άτομα αυτά, καθώς και τα παιδιά, να αποφεύγουν την έντονη σωματική άσκηση, η οποία μπορεί να προκαλέσει ερεθισμό της αναπνευστικής οδού και να οδηγήσει σε αναπνευστικά προβλήματα.</p>