Τραγικές είναι οι συνέπειες του ατυχήματος στο εργοστάσιο παραγωγής πυρηνικής ενέργειας στη Φουκουσίμα της Ιαπωνίας το Μάρτιο του 2011, όπως προκύπτει από στοιχεία που δόθηκαν στη δημοσιότητα και μαρτυρούν ραγδαία αύξηση του παιδικού καρκίνου στην περιοχή.

Αναλυτικότερα, και σύμφωνα με τα στοιχεία που δόθηκαν στη δημοσιότητα, ο καρκίνος του θυρεοειδούς στα παιδιά αυξήθηκε σε επίπεδα 20 με 50 φορές μεγαλύτερο από τον παγκόσμιο μέσο όρο.

Σημειώνεται ότι περισσότερα από 370.000 παιδιά έχουν υποβληθεί σε λεπτομερείς εξετάσεις από το 2011, όταν τσουνάμι από τον Ειρηνικό Ωκεανό, αποτέλεσμα μεγάλου σεισμού, χτύπησε την πυρηνική μονάδα στη Φουκουσίμα, προκαλώντας τη διαρροή ραδιενέργειας.

Από τους παραπάνω ελέγχους, εντοπίστηκαν 137 παιδιά να πάσχουν από καρκίνο του θυρεοειδούς. Συγκριτικά, μόλις έναν χρόνο πριν το ατύχημα, ο αριθμός των παιδιών με την ίδια ασθένεια ανερχόταν σε 25.

«Ο αριθμός είναι μεγαλύτερος απ' ότι περιμέναμε και εκδηλώθηκε πολύ πιο γρήγορα απ' ότι υπολογίζαμε», ανέφερε ο υπεύθυνος Τοσιχίντε Τσούντα και πρόσθεσε: «είναι 20 με 50 φορές μεγαλύτερος απ' ότι περιμέναμε».

Σημειώνεται ότι ο καρκίνος του θυρεοειδούς, γενικότερα, και στα παιδιά ειδικότερα, αυξήθηκε παγκοσμίως μετά το ραδιενεργό ατύχημα στο Τσερνόμπιλ της Ρωσίας, το 1986.