<div class="article-text">
<div></div>
<div>Το κύριο συστατικό στο έλαιο μέντας είναι η μενθόλη η οποία παρέχει την αίσθηση δροσιάς και το άρωμα μέντας, αλλά περιέχει επίσης και πολλά σημαντικά για την υγεία σας συστατικά, όπως βιταμίνες Α και C, μέταλλα και λιπαρά οξέα.</div>
</div>
<div class="article-text">
<div></div>
<div>Χρησιμοποιώντας το έλαιο μέντας, μπορείτε να βοηθήσετε στην εξάλειψη των συμπτωμάτων συμφόρησης του ανώτερου αναπνευστικού συστήματος, τα οποία εμφανίζονται ως αποτέλεσμα αλλεργιών, άσθματος, γρίπης, βρογχίτιδας, κρυολογήματος κλπ. Γι 'αυτό και χρησιμοποιείται συχνά ως συστατικό σε θεραπευτικά σκευάσματα που εφαρμόζονται με επάλειψη στο στήθος και σε άλλα που σκοπεύουν στον καθαρισμό των πνευμόνων.</div>
<div></div>
<div>Αυτός είναι και ο καλύτερος τρόπος για την σχεδόν άμεση εισπνοή των ατμών του ελαίου μέντας μέσω των ρινικών διόδων. Δεν προκαλεί παρενέργειες, όπως υπνηλία σε αντίθεση με ορισμένα φαρμακευτικά σκευάσματα με, ή και χωρίς συνταγογράφηση.</div>
<div></div>
<div>Η μέντα είναι πλούσια σε πολλά θρεπτικά συστατικά, όπως φώσφορο, ασβέστιο, κάλιο και μαγνήσιο. <strong>Η μεγαλύτερή της θετική επίδραση ωστόσο, προκύπτει από την εισπνοή της, ειδικά όταν η μέντα είναι σε συγκεντρωμένη μορφή, όπως το αιθέριο έλαιο.</strong></div>
<div></div>
<div>Πολλές ασθένειες του αναπνευστικού συστήματος συχνά προκύπτουν από την εισβολή μικροβίων, τοξινών και άλλων βλαβερών ουσιών στο σώμα και τους πνεύμονες.</div>
<div></div>
<div>Μελέτη για τον προσδιορισμό των επιπτώσεων της εισπνοής στη ρινική απόφραξη, που διεξήχθη από το Τμήμα Ωτορινολαρυγγολογίας του Πανεπιστημίου Ulm της Γερμανίας, έδειξε ότι <strong>η εισπνοή της μενθόλης παράγει μια αίσθηση ψύξης</strong>, ενώ μετά από αυτή παρατηρήθηκε βελτιωμένη ρινική αναπνοή σε 16 από τους 18 συμμετέχοντες.</div>
<div></div>
<div>Ένα διάλυμα ψεκασμού με αρωματικά αιθέρια έλαια, συμπεριλαμβανομένου του ελαίου μέντας χορηγήθηκε σε 60 συμμετέχοντες σε μια άλλη έρευνα από την Μονάδα Συμπληρωματικής και Παραδοσιακής Ιατρικής στο Τμήμα Οικογενειακής Ιατρικής του πανεπιστημίου Technion-Israel Institute of Technology στο Ισραήλ.  Το συμπέρασμα ήταν ότι <strong>το έλαιο μέντας έφερε σημαντική και άμεση βελτίωση στα συμπτώματα λοιμώξεων</strong> και άλλων προβλημάτων σε ασθενείς με δυσκολίες στο ανώτερο αναπνευστικό σύστημα.</div>
</div>