Την απόφαση για αναστολή άσκησης καθηκόντων εκπαιδευτικού σε δημοτικό σχολείο της Κέρκυρας, ο οποίος κατηγορείται για ασελγείς πράξεις εις βάρος ανηλίκων, υπέγραψε ο υπουργός Παιδείας, Νίκος Φίλης.

Όπως αναφέρεται στην ανακοίνωση του υπουργείου Παιδείας «η απόφαση ελήφθη για λόγους επιτακτικού δημοσίου συμφέροντος και ειδικότερα, επειδή συνελήφθη επ' αυτοφώρω από την Ελληνική Αστυνομία για πράξεις σεξουαλικής παρενόχλησης σε βάρος μαθήτριας του σχολείου όπου υπηρετούσε».
<div>

Την ίδια ώρα σάλος και σοκ έχει προκληθεί στη σχολική κοινότητα που φέρεται να συνέβησαν τα γεγονότα της ασέλγειας κατά των ανήλικων μαθητριών, ενώ όπως ανέφερε στο ΑΠΕ-ΜΠΕ ο Διευθυντής της Α/θμιας Εκπαίδευσης Κέρκυρας, Χρήστος Άνθης,"από αύριο κοινωνικοί λειτουργοί και ψυχολόγοι θα βρίσκονται στο δημοτικό σχολείο, που βρίσκεται σε προάστιο της Κέρκυρας προκειμένου να δώσουν σε μαθητές αλλά και εκπαιδευτικούς, την ψυχολογική υποστήριξη που χρειάζονται'.

Ο 51χρονος που φέρεται ότι ασελγούσε σε δύο μαθήτριές του, 11 και 9 χρονών, κρατείται στην Αστυνομική Διεύθυνση Κέρκυρας, ενώ αναμένεται να περάσει την πόρτα της Εισαγγελέως το Σάββατο.

</div>