<p>Μήνυση σε εταιρία που κατασκευάζει προφυλακτικά έκανε 40χρονη γυναίκα από την Αμπρούτζο της Ιταλίας, καθώς έμεινε έγκυος και μάλιστα σε τρίδυμα εξαιτίας ελαττωματικού προφυλακτικού!  </p>
<p>Η γυναίκα, μητέρα ήδη τριών παιδιών, έκανε μήνυση στην εταιρία ζητώντας χρηματική αποζημίωση, την οποία και κέρδισε, με το ύψος της αποζημίωσης που πρέπει να της καταβληθεί να φτάνει τις 500.000 ευρώ! </p>
<p>Σύμφωνα με την ιταλική εφημερίδα Il Centro, η 40χρονη αποφάσισε να μη διακόψει την εγκυμοσύνη της για θρησκευτικούς και ηθικούς λόγους… </p>
<p>Μάλιστα, η εφημερίδα παραθέτει και ανακοίνωση της Γενικής Γραμματείας Καταναλωτή, σύμφωνα με την οποία «Πριν περίπου έξι μήνες η γυναίκα έμεινε έγκυος από προφυλακτικό της εταιρίας (&#8230;) που αγόρασε από φαρμακείο της Πεσκάρα. Το προφυλακτικό αποδείχθηκε ελαττωματικό (έπειτα από έρευνα στο εργαστήριο), και οδήγησε στη μη επιθυμητή εγκυμοσύνη της νεαρής από το Αμπρούτζο, η οποία ήταν άνεργη και ήδη μητέρα τριών παιδιών. Ωστόσο, δε θέλησε να διακόψει την εγκυμοσύνη για ηθικούς και θρησκευτικούς λόγους. Από το υπερηχογράφημα προκύπτει ότι η γυναίκα κυοφορεί τρίδυμα».</p>



Πηγή : eReportaz