Με τον αριθμό των σεξουαλικών συντρόφων του παρελθόντος, να αποτελεί ένα θέμα ταμπού μέχρι και σήμερα, σχετικές έρευνες προσπαθούν να μας «ανοίξουν τα μάτια» σχετικά με το ποιος αριθμός ορίζεται ως «φυσιολογικός», ωστόσο καταλήγουν να μας μπερδέψουν ακόμη περισσότερο, και αυτό γιατί τα συμπεράσματά τους είναι αντικρουόμενα. 

Ενδεικτικά, από έρευνα του 2010 για την Υγεία στην Αγγλία προέκυψε ότι ο μέσος αριθμός των σεξουαλικών συντρόφων ήταν 9,3 για τους άνδρες και 4,7 για τις γυναίκες.

Ωστόσο, στην Εθνική Έρευνα του 2013 για τον Σεξουαλικό τρόπο σκέψης και ζωής (Natsal) ο μέσος όρος ήταν 11,7 για τους άνδρες και 7,7 για τις γυναίκες.

Από την άλλη, στην έκθεση του «The Way We Are Now» για το 2014, το 31% των ανδρών και 21% των γυναικών που συμμετείχαν, δήλωσαν ότι είχαν κάνει σεξ με περισσότερα από δέκα άτομα στη διάρκεια της ζωής τους. Μάλιστα, ο αριθμός των συντρόφων σε άτομα ηλικίας από 35 έως 44 κορυφώθηκε, με πάνω από το ένα πέμπτο αυτής της ηλικιακής ομάδας, να κάνει λόγο για 20 ή περισσότερους ερωτικούς συντρόφους.

Αντιθέτως, μόνο το 9% των ατόμων ηλικίας άνω των 65 ετών δήλωσαν ότι είχαν 20 ή περισσότερους ερωτικούς συντρόφους κατά τη διάρκεια της ζωής τους.

Εντύπωση προκάλεσε το γεγονός ότι ένα 8% δεν είχε ποτέ σεξουαλικό σύντροφο και ένα 17% δήλωσε ότι είχε μόνο έναν.

Η έρευνα καταλήγει ότι δεν υπάρχει σωστή ή λάθος απάντηση στο ερώτημα ποιος είναι ο «φυσιολογικός» αριθμός σεξουαλικών συντρόφων στη διάρκεια της ζωής ενός ατόμου, και αυτό γιατί το «φυσιολογικό» διαμορφώνεται από τις διαφορετικές εμπειρίες και αξίες του κάθε ατόμου αυστηρά.
