Το φθινόπωρο, μαζί με την άνοιξη, είναι οι εποχές που η τριχόπτωση σημειώνει μια μικρή αύξηση. Με απλές κινήσεις μπορούμε να περιορίσουμε την πτωτική αυτή τάση.

Στην πραγματικότητα η εποχιακή τριχόπτωση δεν είναι σοβαρό ούτε μόνιμο πρόβλημα. Γι αυτό και μπορούμε να την αντιμετωπίσουμε κατ’ οίκον – εύκολα και καθημερινά.

1. Το μασάζ αποδεικνύει για ακόμη μια φορά την δυναμική το. Ελαφρές πιέσεις ενεργοποιούν την κυκλοφορία του αίματος στο δέρμα του κεφαλιού. Δοκιμάστε να χρησιμοποιήσετε και κάποιο σχετικό έλαιο.

2. Η συνταγή για μια δυναμωτική λοσιόν για τα μαλλιά σας δεν απαιτεί τίποτα παραπάνω από δυο φακελάκια αντιοξειδωτικού πράσινου τσαγιού σε μια κούπα. Αφήστε το να γίνει χλιαρό και απλώστε το στο τριχωτό της κεφαλής για μία ώρα πριν λουστείτε.

3. Βαθιές ανάσες: Διαλογισμός, γιόγκα… Ο,τι σας χαλαρώνει βάλτε το στο πρόγραμμα. Το άγχος και η κακή ψυχολογία επιδεινώνουν την τριχόπτωση.

4. Από τα αξεπέραστα και πάντα αποτελεσματικά μυστικά ομορφιάς. Το αγνό, παρθένο λαδάκι! Ζεστάνετε ελαφρά λίγο ελαιόλαδο και με ελαφρύ μασάζ απλώνετε μια μικρή ποσότητα στο κεφάλι σας. Βάλτε ένα σκουφάκι για το μπάνιο και περιμένετε μία ώρα πριν λουστείτε.

5. Σίδηρος, βιταμίνη Β, ασβέστιο και ψευδάργυρος είναι οι καλύτεροι σύμμαχοι σας για πλούσια και υγιή μαλλιά. Εντάξτε στο καθημερινό σας διαιτολόγιο φρούτα, λαχανικά, όσπρια και φυσικά άφθονο νερό.