Ακόμη 4 άνθρωποι έχασαν τη ζωή τους από επιπλοκές της γρίπης, ανεβάζοντας τον αριθμό των θυμάτων της εποχικής γρίπης στους 81. Εξ αυτών, οι πέντε ήταν παιδιά, ηλικίας από 9 μηνών έως 9 χρονών. 

Την ίδια ώρα, μεγάλος είναι ο αριθμός των διασωληνωμένων ασθενών με γρίπη στις Μονάδες Εντατικής Θεραπείας (ΜΕΘ) της χώρας. Σύμφωνα με τον τελευταίο απολογισμό, 120 άνθρωποι έχουν εκδηλώσει σοβαρές επιπλοκές μετά τη νόσησή τους με γρίπη και έχουν εισαχθεί σε ΜΕΘ. Συνολικά, ο αριθμός των σοβαρών περιστατικών που νοσηλεύτηκαν σε ΜΕΘ είναι 293.

Οι ειδικοί του Κέντρου Ελέγχου και Πρόληψης Νοσημάτων (ΚΕΕΛΠΝΟ) επισημαίνουν ότι η κυκλοφορία της γρίπης θα παραμείνει σε ανοδική πορεία για τις επόμενες δύο εβδομάδες, ενώ εκτιμούν ότι η κυκλοφορία του ιού Α(Η1Ν1) που εφέτος κυριαρχεί στην κοινότητα και στα βαριά περιστατικά που εισάγονται στα νοσοκομεία, θα φθίνει τον Μάρτιο.
