<p>Σε άσκηση ετοιμότητας προχωράνε την Παρασκευή οι υγειονομικές αρχές της χώρας για την διαχείριση ενδεχομένου κρούσματος Έμπολα.  Από το ΚΕΕΛΠΝΟ και το ΕΚΕΠΥ θα γίνει η πρόβα τζενεράλε  για την αντιμετώπιση μελλοντικού κρούσματος και στη χώρα μας.</p>
<p>Ήδη το Υπουργείο Υγείας  έχει προχωρήσει στην ειδική κάρτα εισερχόμενου επιβάτη, η οποία θα διανέμεται σε αεροπορικές εταιρείες και λιμάνια.</p>
<p>«Η Διεθνής Κοινότητα πρέπει να διαχειριστεί πάραυτα τον ιό του Έμπολα σε τρεις χώρες της  Δυτικής Αφρικής, όπου καταγράφονται τα περισσότερα κρούσματα, γιατί αν υπάρξει έκρηξη της ασθένειας τότε δύσκολα θα σταματήσει εκεί η εξάπλωση του ιού» διευκρίνισε στην Επιτροπή Κοινωνικών Υποθέσεων της Βουλής ο Υπουργός Υγείας Μάκης Βορίδης.</p>
<p>Πάντως  ο Υπουργός είπε πως υπάρχουν και ευχάριστα νέα και αυτά έρχονται από τη Νιγηρία, την οποία ο Παγκόσμιος Οργανισμός Υγείας βγάζει από το επίπεδο ελέγχου, αφού εδώ και τρεις εβδομάδες δεν καταγράφηκε κανένα νέο κρούσμα.</p>



Πηγή : eReportaz