Ο Ε.Φ.Ε.Τ. και συγκεκριμένα η Περιφερειακή Διεύθυνση Κρήτης, στο πλαίσιο διερεύνησης καταγγελίας, διαπίστωσε τη διακίνηση ενεργειακού ποτού στο οποίο η πρόσθετη ετικέτα που έχει επικολληθεί στα ελληνικά δεν έφερε την υποχρεωτική προειδοποιητική ένδειξη «Υψηλή περιεκτικότητα σε καφεΐνη. Δεν συνιστάται για παιδιά ή εγκύους ή θηλάζουσες».

Πρόκειται για το ενεργειακό ποτό με την εμπορική ονομασία «HELL ENERGY DRINK», σε συσκευασία των 250ml, το οποίο διανέμεται από την επιχείρηση «ΜΑΥΡΟΦΡΥΔΗΣ ΑΝΑΣΤΑΣΙΟΣ» που βρίσκεται στην οδό Μενελάου Ξυλούρη 5, Ηράκλειο Κρήτης.

Ο ΕΦΕΤ απαίτησε από την εταιρεία την άμεση ανάκληση / απόσυρση του εν λόγω τροφίμου από την αγορά για την αποκατάσταση της επισήμανσης και ήδη βρίσκονται σε εξέλιξη οι σχετικοί έλεγχοι.

Στις ανωτέρω αναφερόμενες κατηγορίες καταναλωτών, ήτοι παιδιά, εγκύους και θηλάζουσες που έχουν προμηθευτεί το εν λόγω προϊόν, η απεικόνιση του οποίου φαίνεται κάτωθι, συστήνεται να μην το καταναλώσου