Ο Όμιλος EUROMEDICA βρέθηκε ανάμεσα στους υποστηρικτές του 3ου Live Well Event, της μεγαλύτερης γιορτής για την Υγεία που διοργανώθηκε από την ΝΝ Hellas (πρώην ING Hellas), την Κυριακή 19 Απριλίου στο κέντρο της Αθήνας.
Χιλιάδες κόσμου συμμετείχαν στην εκδήλωση-θεσμό, που έχει ως στόχο την προώθηση της υγείας και της άσκησης. Η EUROMEDICA, πολύτιμος συνεργάτης της NN, έδωσε για ακόμη μια χρονιά δυναμικό παρών, μοιράζοντας δωρεάν διαγνωστικές εξετάσεις στους συμμετέχοντες μέσα από το περίπτερο της.
Το 3ο NN Live Well Event, περιελάμβανε χρονομετρημένη διαδρομή 5 χλμ., στην οποία πολίτες κάθε ηλικίας συμμετείχαν περπατώντας, τρέχοντας ή κάνοντας ποδήλατο.
Τα έσοδα της εκδήλωσης διατέθηκαν εξ ολοκλήρου στην Ένωση «Μαζί για το Παιδί».
Για τη EUROMEDICA η έννοια της κοινωνικής ευθύνης βρίσκεται στον πυρήνα της εταιρικής της ταυτότητας. Σε αυτό το πλαίσιο στηρίζει στην πράξη δράσεις και ενέργειες που στοχεύουν στην προαγωγή της υγείας και στην ενίσχυση ευαίσθητων κοινωνικών ομάδων.

<a href="http://www.healthreportaz.gr/wp-content/uploads/2015/04/euromedica1.jpg" rel="attachment wp-att-4218"><img class="alignnone  wp-image-4218" src="http://www.healthreportaz.gr/wp-content/uploads/2015/04/euromedica1-300x300.jpg" alt="EUROMEDICA" width="523" height="523" /></a>