Το Ιατρείο Κοινωνικής Αποστολής του ΙΣΑ και της «ΑΠΟΣΤΟΛΗΣ» της Αρχιεπισκοπής Αθηνών, μετά από ομόφωνη απόφαση του ΔΣ του ΙΣΑ, πρόκειται να έρθει σε επαφή με την πρεσβεία του Νεπάλ, προκειμένου να συμβάλλει στην κάλυψη των υγειονομικών αναγκών στις πληγείσες περιοχές.
Το Ιατρείο πρόκειται να θέσει στη διάθεση της Πρεσβείας φάρμακα, υγειονομικό υλικό και καθώς και την Ομάδα Άμεσης Δράσης που έχει εξειδικευθεί στην υγειονομική αντιμετώπιση έκτακτων καταστάσεων.
Ο ΙΣΑ εκφράζει την αμέριστη συμπαράστασή του στον λαό του Νεπάλ που δοκιμάστηκε από την ανείπωτη αυτή τραγωδία καθώς και την πρόθεσή του να συμβάλλει με τις δυνάμεις του ,στην κάλυψη των έκτακτων υγειονομικών αναγκών που προέκυψαν.