<div class=""><strong>Γράφει η Άννα Σταυράκη</strong></div>
<div class=""></div>
<div id="yui_3_16_0_1_1424085239132_22354" class=""><span id="yui_3_16_0_1_1424085239132_22353" class="">Μία πρωτοποριακή, ανώδυνη, αποτελεσματική και χωρίς παρενέργειες θεραπεία για την καταπολέμηση της κατάθλιψης εφαρμόζεται στη χώρα μας. Όπως λένε οι ειδικοί, η θεραπεία </span><span class="" lang="EN-US">r</span><span class="">-</span><span class="" lang="EN-US">TMS</span><span id="yui_3_16_0_1_1424085239132_22462" class=""> μπορεί να προσφέρει ξανά ελπίδα και χαμόγελο σε χιλιάδες ασθενείς με κατάθλιψη που δεν έχουν επωφεληθεί από τα αντικαταθλιπτικά φάρμακα.</span></div>
<div id="yui_3_16_0_1_1424085239132_22464" class=""><span id="yui_3_16_0_1_1424085239132_22463" class="">Τα αντικαταθλιπτικά φάρμακα και η ψυχοθεραπεία αποτελούν θεραπείες πρώτης γραμμής για τη μείζονα κατάθλιψη. Αυτές οι θεραπευτικές αγωγές, ωστόσο, δεν έχουν αποτέλεσμα για όλους τους ασθενείς. Περίπου το 1/3 των ασθενών με μείζονα κατάθλιψη, εμφανίζονται ως ανθεκτικοί στη θεραπεία με φάρμακα, δηλαδή δεν ανταποκρίνονται και δεν υποχωρούν τα συμπτώματα, παρά τις αλλαγές στη φαρμακευτική αγωγή που λαμβάνουν.</span></div>
<div id="yui_3_16_0_1_1424085239132_22466" class=""><span id="yui_3_16_0_1_1424085239132_22465" class="">«Σε αυτές τις περιπτώσεις, το </span><span class="" lang="EN-US">r</span><span class="">-</span><span class="" lang="EN-US">TMS</span><span class=""> (ο επαναληπτικός Διακρανιακός Μαγνητικός Ερεθισμός – </span><span class="" lang="EN-US">repetitive</span> <span id="yui_3_16_0_1_1424085239132_22467" class="" lang="EN-US">Transcranial</span> <span class="" lang="EN-US">Magnetic</span> <span class="" lang="EN-US">Stimulation</span><span id="yui_3_16_0_1_1424085239132_22468" class="">) θα μπορούσε να χρησιμοποιηθεί ως μια εναλλακτική θεραπεία ή και σαν ενισχυτική θεραπεία, παράλληλα με τα αντικαταθλιπτικά φάρμακα ή την ψυχοθεραπεία» τονίζει η ψυχίατρος Παναγιώτα Δριμάλα. Σύμφωνα με την ίδια, «έχει φανεί ότι η θεραπεία</span><span class="" lang="EN-US">r</span><span class="">-</span><span class="" lang="EN-US">TMS</span><span id="yui_3_16_0_1_1424085239132_22469" class=""> διευκολύνει τον ασθενή να ανταποκρίνεται καλύτερα στη φαρμακευτική αγωγή. Οι ασθενείς λοιπόν, που δεν ανταποκρίνονται στην φαρμακευτική αγωγή ή που δεν μπορούν να ανεχτούν τα φάρμακα, θα μπορούσαν να εξετάσουν σαν επιλογή τη θεραπεία με </span><span class="" lang="EN-US">r</span><span class="">-</span><span class="" lang="EN-US">TMS</span><span class="">».</span></div>
<div class=""><span class="">Ο επαναληπτικός Διακρανιακός Μαγνητικός Ερεθισμός που εφαρμόζεται σε πλήθος θεραπευτικών κέντρων σε ΗΠΑ και Ευρώπη, χρησιμοποιεί σύντομους παλμούς ενός μαγνητικού πεδίου για να διεγείρει τα νευρικά κύτταρα σε περιοχές του εγκεφάλου που πιστεύεται ότι συμμετέχουν στον έλεγχο της διάθεσης.</span></div>
<div class=""><span class="">Όπως υπογραμμίζει η κ. Δριμάλα, η θεραπεία </span><span class="" lang="EN-US">r</span><span class="">-</span><span class="" lang="EN-US">TMS</span><span class=""> είναι ασφαλής και αποτελεσματική και διεξάγεται στα πλαίσια ενός ιατρείου. Η κύρια φάση της θεραπείας περιλαμβάνει 30 συνεδρίες διάρκειας 45 λεπτών περίπου, οι οποίες πραγματοποιούνται σε καθημερινή βάση (εκτός Σαββατοκύριακου), για διάστημα 6 εβδομάδων.</span></div>
<div class=""><span class="">Κατά τη διάρκεια των θεραπευτικών συνεδριών, ο ασθενής κάθεται άνετα και χαλαρώνει στην καρέκλα της θεραπείας. Ένα μαγνητικό πηνίο ακουμπά ελαφρά στο κεφάλι του και χορηγεί εστιασμένη μαγνητική διέγερση απευθείας σε περιοχές του εγκεφάλου που είναι γνωστό ότι υπολειτουργούν ή υπερλειτουργούν σε ασθενείς με κατάθλιψη. Ο ασθενής ακούει έναν ήχο «κλικ» και αισθάνεται ένα ελαφρύ «χτύπημα» στο σημείο που ακουμπά το πηνίο.</span></div>
<div class=""><span class="">Καθ’ όλη τη διάρκεια της συνεδρίας ο ασθενής είναι ξύπνιος και σε εγρήγορση. Μετά το τέλος της συνεδρίας ο ασθενής μπορεί να επιστρέψει αμέσως στις συνήθεις δραστηριότητές του, καθώς δεν επηρεάζεται η εγρήγορση ή οι γνωστικές του λειτουργίες.</span></div>
<div class=""><span class="">Μάλιστα οι ειδικοί υπογραμμίζουν το γεγονός ότι το </span><span class="" lang="EN-US">r</span><span class="">-</span><span class="" lang="EN-US">TMS</span><span class=""> δεν παρουσιάζει και δεν επιτείνει καμία από τις παρενέργειες που προκαλούνται από τα αντικαταθλιπτικά φάρμακα, όπως γαστρεντερικές ενοχλήσεις, ξηροστομία, σεξουαλική δυσλειτουργία, αύξηση βάρους ή καταστολή.</span></div>
<div class=""><span class="">Η θεραπεία διέγερσης του εγκεφάλου για την κατάθλιψη </span><span class="" lang="EN-US">r</span><span class="">-</span><span class="" lang="EN-US">TMS</span><span class=""> εφαρμόζεται στο κέντρο «ΝΟΟΣ ΕΥΔΙΑ», σε συνεργασία με το «ΥΓΕΙΑ</span><span class="" lang="EN-US">net</span><span class="">» του Ομίλου «ΥΓΕΙΑ».</span></div>
<div class=""><span class=""> </span></div>
<div class=""><b class=""><span class="">Κατάθλιψη</span></b></div>
<div class=""><span class="">Η κατάθλιψη είναι μία διαταραχή με σοβαρές παρενέργειες, η οποία πλήττει ένα μεγάλο μέρος του πληθυσμού. Πιο συγκεκριμένα, 350 εκατομμύρια άνθρωποι σε όλο τον κόσμο υποφέρουν από τα συμπτώματα της κατάθλιψης, εκ των οποίων τα 2/3 είναι γυναίκες. Μέχρι το έτος 2030, η κατάθλιψη προβλέπεται να γίνει η πιο διαδεδομένη αιτία αναπηρίας.</span></div>
<div class=""><span class="" lang="EN-US">H</span> <span class="">κατάθλιψη ανήκει στις Διαταραχές της Διάθεσης και στους ασθενείς συνυπάρχουν πέντε (ή περισσότερα) από τα ακόλουθα συμπτώματα:</span></div>
<div class=""><span class="">-Καταθλιπτική διάθεση</span></div>
<div class=""><span class="">-Έντονη ελάττωση του ενδιαφέροντος ή της ευχαρίστησης</span></div>
<div class=""><span class="">-Σημαντική απώλεια ή αύξηση του βάρους ή ελάττωση ή αύξηση της όρεξης</span></div>
<div class=""><span class="">-Αϋπνία ή υπερυπνία</span></div>
<div class=""><span class="">-Ψυχοκινητική διέγερση ή επιβράδυνση</span></div>
<div class=""><span class="">-Κόπωση ή απώλεια της ενεργητικότητας</span></div>
<div class=""><span class="">-Αισθήματα αναξιότητας ή υπέρμετρης ή απρόσφορης ενοχής</span></div>
<div class=""><span class="">-Ελαττωμένη ικανότητα σκέψης ή συγκέντρωσης ή αναποφασιστικότητα</span></div>
<div class=""><span class="">-Επανερχόμενες σκέψεις θανάτου.</span></div>
<div class=""><span class="">Επιπλέον, για να τεθεί η συγκεκριμένη διάγνωση, τα συμπτώματα δεν πρέπει να πληρούν τα κριτήρια ενός μεικτού επεισοδίου, θα πρέπει να προκαλούν κλινικά σημαντική ενόχληση ή έκπτωση της κοινωνικής, επαγγελματικής ή άλλων περιοχών της λειτουργικότητας, να μην οφείλονται στις άμεσες φυσιολογικές δράσεις μίας ουσίας και να μην εξηγούνται καλύτερα με Πένθος.</span></div>
<div class=""><span class="">Αίτια κατάθλιψης</span></div>
<div class=""><span class="">Δεν υπάρχει μία και μοναδική αιτία που να εξηγεί την εμφάνιση της κατάθλιψης. Όπως και πολλές άλλες διαταραχές, έτσι και η καταθλιπτική διαταραχή φαίνεται πως είναι αποτέλεσμα συνδυαστικής δράσης διαφορετικών παραγόντων.</span></div>
<div class=""><span class="">Η κυρίαρχη επιστημονική θεωρία είναι ότι η κατάθλιψη προκαλείται από μια ανισορροπία των νευροδιαβιβαστών του εγκεφάλου. Ωστόσο, τόσο τα ψυχοπιεστικά γεγονότα ζωής όσο και η γενετική προδιάθεση (ιστορικό κατάθλιψης στην οικογένεια) αυξάνουν τις πιθανότητες εμφάνισης της διαταραχής.</span></div>