Φιλανθρωπικός αγώνας για την ΕΛΕΠΑΠ πραγματοποιείται το διήμερο 21 Νοεμβρίου στις Αλυκές και την Κυριακή 22 Νοεμβρίου στην παραλία του Βόλου.

Η ΕΨΑ σε συνεργασία με τον πρωταθλητή Λευτέρη Παρασκευά, με όλους τους φορείς, με πολλούς χορηγούς, πολλούς εθελοντές και φίλους συνδιοργανώνει τον φιλανθρωπικό αγώνα MAGNAthlon με σκοπό τη στήριξη των δράσεων της ΕΛΕΠΑΠ Βόλου.

Το μήνυμα που προτάσσουν οι διοργανωτές, είναι «Ελάτε όλοι να τρέξουμε για καλό σκοπό» ενώ παράλληλα απευθύνουν κάλεσμα συμμετοχής στα αγωνίσματα: Τρέξιμο 1.000 μ., 5.000μ., 10.000 μ., κολύμβηση 1.000μ., 2.500μ. και 5.000 μ. Αιτήσεις συμμετοχής υποβάλλονται στο Δίαυλο (Τοπάλη 14), έως την Παρασκευή 20 Νοεμβρίου, ώρες 11.00-14.00 και 18.00-20.00.

Στόχος των διοργανωτών είναι «να κινητοποιήσουμε την πόλη να συμμετέχει με το ελάχιστο των 3 ευρώ, να διασκεδάσει με τον αγώνα και να νιώσει υπέροχα που συμβάλει με τον τρόπο της σε μια ενέργεια με καλό σκοπό» όπως επισημαίνεται χαρακτηριστικά.