<p id="yui_3_16_0_1_1432731899258_15066"><span id="yui_3_16_0_1_1432731899258_15065">Περισσότερες από 200 επεμβάσεις με την καινοτόμο μέθοδο ελάχιστης επεμβατικότητας ASI, για την Ολική Αρθροπλαστική Ισχίου, έχουν πραγματοποιήσει στο Ιατρικό Κέντρο Αθηνών ο κ. Ιωάννης Τσαρούχας,  Διευθυντής της  Κλινικής Μεγάλων Αρθρώσεων και η ομάδα του, αναδεικνύοντας την κλινική σε πρότυπο κέντρο για την Ελλάδα αλλά και για ολόκληρη την Ευρώπη.</span></p>
<p id="yui_3_16_0_1_1432731899258_15087"></p>
<p id="yui_3_16_0_1_1432731899258_15089">Με τη μέθοδο <span lang="EN-US">ASI</span><span id="yui_3_16_0_1_1432731899258_15088">, επιτυγχάνεται θεαματική ανάρρωση των ασθενών, άμεση κινητοποίηση τους και μείωση της συχνότητας των επιπλοκών. Το πρωτοποριακό στοιχείο της τεχνικής εντοπίζεται στον τρόπο με τον οποίο ο χειρουργός φθάνει στην άρθρωση. Συγκεκριμένα, με μία πρόσθια τομή μήκους μόλις 6-7 εκατοστών, διασφαλίζεται ότι τα μαλακά μόρια δεν τραυματίζονται και αποφεύγεται η διατομή μυών και τενόντων. Είναι σημαντικό να σημειωθεί ότι η επέμβαση διαρκεί περίπου 1,5 ώρα, ενώ ο μετεγχειρητικός πόνος είναι ελάχιστος. Η διάρκεια της νοσηλείας περιορίζεται σε τρεις έως τέσσερις ημέρες και πολύ σύντομα ο ασθενής επανεντάσσεται στις καθημερινές δραστηριότητες και σε μία φυσιολογική ζωή. </span></p>
<p id="yui_3_16_0_1_1432731899258_15090"></p>
<p id="yui_3_16_0_1_1432731899258_15092"><span id="yui_3_16_0_1_1432731899258_15091">Παράλληλα, ο κίνδυνος εξαρθρώματος σχεδόν εξαλείφεται καθώς δεν τραυματίζονται οι μύες, ενώ με την ταχεία κινητοποίηση μειώνεται σημαντικά ο κίνδυνος επιπλοκών, όπως η θρόμβωση. Ιδιαίτερο ενδιαφέρον παρουσιάζει το γεγονός ότι η τεχνική </span><span lang="EN-US">ASI </span><span id="yui_3_16_0_1_1432731899258_15093">είναι κατάλληλη και για υπέρβαρους ασθενείς, οι οποίοι αντιμετωπίζουν σημαντικά προβλήματα με όλες τις υπόλοιπες υπάρχουσες τεχνικές. </span></p>
&nbsp;
<p id="yui_3_16_0_1_1432731899258_15095"><span id="yui_3_16_0_1_1432731899258_15094">Η τεχνική ASI αποτελεί την πιο πρόσφατη εξέλιξη στις μεθόδους ελάχιστης επεμβατικότητας και προσφέρει λύσεις στα προβλήματα που είχαν παρουσιαστεί με τις προηγούμενες.  Έτσι, για παράδειγμα, δε δημιουργείται κίνδυνος κάκωσης νεύρων ή των άλλων αρθρώσεων του κάτω άκρου, ενώ δίνεται η δυνατότητα ακριβούς ελέγχου του ισοσκελισμού των άκρων.</span></p>
<p id="yui_3_16_0_1_1432731899258_15101"></p>
<p id="yui_3_16_0_1_1432731899258_15097" class="yiv8865787778paragraph"><span id="yui_3_16_0_1_1432731899258_15096">«Με την τεχνική αυτή θεωρούμε ότι έχει γίνει ένα μεγάλο βήμα προόδου στην κατεύθυνση της πλήρους απαλλαγής του ασθενούς από τη μετεγχειρητική ταλαιπωρία μιας επέμβασης,</span><b> </b><span id="yui_3_16_0_1_1432731899258_15098">που είναι αναγκαία για μια καλή ποιότητα ζωής. Πρόκειται για μια πρωτοποριακή μέθοδο, αποδεικνύοντας στην πράξη τη δέσμευση του Ομίλου Ιατρικού Αθηνών να βρίσκεται διαρκώς ένα βήμα μπροστά», δήλωσε ο κ. Ιωάννης Τσαρούχας, Διευθυντής της Κλινικής Μεγάλων Αρθρώσεων του Ιατρικού Κέντρου Αθηνών.</span></p>