Δωρεάν εξέταση Parkinson’s προσφέρει ο Όμιλος Ιατρικού Αθηνών από τις 15 έως τις 17 Απριλίου, με αφορμή την Παγκόσμια Ημέρα κατά της Νόσου Parkinson’s στις 11 Απριλίου.

Για να κλείσουν το ραντεβού τους, οι ενδιαφερόμενοι μπορούν να καλούν στα παρακάτω τηλέφωνα, καθημερινά από τις 09.00 έως τις 15.00:

- Ιατρικό Κέντρο Αθηνών: τηλ. 210 6991264
- Ιατρικό Διαβαλκανικό Θεσσαλονίκης: τηλ. 2310 400463 και 464

Η προσφορά πραγματοποιείται στο πλαίσιο ενημέρωσης και ευαισθητοποίησης του Ομίλου Ιατρικού Αθηνών για την έγκαιρη διάγνωση της νόσου Parkinson’s που αποτελεί ένα από τα συχνότερα νευροεκφυλιστικά νοσήματα και προσβάλλει περίπου το 1% των ατόμων άνω των 60 ετών. Είναι, όμως, πιθανό να εμφανιστεί και σε νεότερες ηλικίες. Η διάγνωση της νόσου γίνεται μέσα από την κλινική εξέταση και στηρίζεται στα συμπτώματα που παρουσιάζει ο ασθενής.