Εξετάσεις προληπτικού έλεγχου σε προνομιακή τιμή, με αφορμή την Παγκόσμια Ημέρα Νεφρού, προσφέρει ο Όμιλος Ιατρικού Αθηνών από τις 16 έως τις 20 Μαρτίου.

Συγκεκριμένα, η προσφορά προληπτικού ελέγχου περιλαμβάνει εξετάσεις Γενικής Αίματος, Γενικής Ούρων, Ουρίας, Κρεατινίνης καθώς και Υπερηχογράφημα Νεφρών στην ειδική τιμή των 40 ευρώ.

Η προσφορά ισχύει για όσους επικοινωνήσουν από τη Δευτέρα 16 Μαρτίου έως την Παρασκευή 20 Μαρτίου και προγραμματίσουν το ραντεβού τους.

Για ραντεβού, οι ενδιαφερόμενοι μπορούν να καλούν στα παρακάτω τηλέφωνα, καθημερινά από τις 09.00 έως τις 15.00:

• Ιατρικό Κέντρο Αθηνών: τηλ. 210 6862346
• Ιατρικό Ψυχικού: τηλ. 210 6974032 και 033
• Ιατρικό Παλαιού Φαλήρου: τηλ. 210 9892120
• Ιατρικό Περιστερίου, τηλ. 210 5799029
• Ιατρικό Διαβαλκανικό Θεσσαλονίκης: τηλ. 2310 400463 και 464

Η προσφορά πραγματοποιείται στο πλαίσιο ευαισθητοποίησης και ενημέρωσης για την έγκαιρη διάγνωση και πρόληψη των νεφρικών παθήσεων. Με αφορμή την Παγκόσμια Ημέρα Νεφρού, στις 12 Μαρτίου, ο Δρ. Χάρης Πίτταρος, Διευθυντής Ιατρικής Υπηρεσίας και Διευθυντής της Παθολογικής Κλινικής του Ιατρικού Κέντρου Αθηνών, δήλωσε: «Είναι σημαντικό οι νεφρικές παθήσεις να διαγιγνώσκονται έγκαιρα, διαφορετικά μπορεί να οδηγήσουν σε χρόνια νεφρική νόσο και επιπλοκές που αυξάνουν τη νοσηρότητα και τη θνητότητα».