<p>Σοβαρές καταγγελίες εξαπέλυσε μέσα από το «Νυχτερινό Ρεπορτάζ», ο πρόεδρος του πανελλαδικού φαρμακευτικού συλλόγου Κώστας Λουράντος. Ο κ. Λουράντος τόνισε μιλώντας στον δημοσιογράφο Πέτρο Κουσουλό, πως μέσα από την απελευθέρωση που θα υπάρξει για τα φαρμακεία, δίνεται η δυνατότητα σε εταιρίες, κακοποιούς, επιχειρηματίες ακόμη και σε παιδεραστές – εμπόρους ναρκωτικών να ανοίξουν φαρμακείο ακόμη και αλυσίδες.</p>
<p>Ο κ. Λουράντος τόνισε πως το ποσοστό ελάχιστης συμμετοχής κεφαλαίου θα είναι 20% που θα αφορά τον Φαρμακοποιό ουσιαστικά τον καθιστά υπεύθυνο για οτιδήποτε συμβεί, ανεξάρτητα εάν πλέον θα ενεργεί κατ΄ εντολήν του επιχειρηματία εταίρου. Παράλληλα, όπως επισημαίνει ο ΠΦΣ,  στερεί από τον Έλληνα πολίτη την αξιόπιστη επιστημονική συμβουλή και συμβολή του φαρμακοποιού, τον οποίο η ΚΥΑ καθιστά υποχείριο του εμφανούς ή αφανούς εταίρου.</p>