<p>Δυστυχώς, καλοκαίρι και μικρο-ατυχήματα πάνε μαζί, ιδιαίτερα αν αναφερόμαστε σε «επιθέσεις» των κατοίκων της θάλασσας! Ο αχινός, βέβαια, αν και δεν ανήκει σε εκείνους που κάνουν επιθέσεις καθώς τις περισσότερες φορές είναι κολλημένος σε πέτρες ή βράχια, είναι ένας αρκετά ύπουλος «εχθρός, γιατί πολλές φορές δεν τον βλέπουμε!</p>
<p>Ο πόνος από τα αγκάθια του αχινού, τα οποία εισχωρούν στο δέρμα, είναι οξύς, αλλά όχι επικίνδυνος. Ωστόσο, για να απαλλαγείτε άμεσα από τα αγκάθια και να μπορέσετε να ξανα-περπατήσετε ελεύθερα, το μόνο που έχετε να κάνετε είναι να ακολουθήσετε τις παρακάτω οδηγίες:</p>
<p>Βυθίστε το πέλμα για περίπου 30 με 90 λεπτά σε μία λεκάνη με νερό τόσο καυτό, όσο αντέχετε. Το δέρμα θα μαλακώσει και θα ανακουφιστείτε λίγο από τον πόνο.</p>
<p>Με ένα αποστειρωμένο τσιμπιδάκι αφαιρέστε τα αγκάθια που ξεχωρίζουν εμφανώς από το δέρμα. Αν σας βοηθάει χρησιμοποιήστε έναν μεγεθυντικό φακό για να βλέπετε καλύτερα τα μικρά μαύρα στίγματα.</p>
<p>Αν δεν καταφέρετε να αφαιρέσετε όλα τα αγκάθια, μην ανησυχείτε αφού αυτά τα αποβάλλει από μόνος του ο οργανισμός με την πάροδο του χρόνου.</p>
<p>Στα αγκάθια ορισμένων αχινών υπάρχει μια ελαφρώς δηλητηριώδης ουσία που ο αχινός χρησιμοποιεί ως αμυντικό μηχανισμό. Βάλτε αφρό ξυρίσματος στο σημείο και απαλά κάντε μερικά περάσματα με ένα ξυραφάκι.</p>
<p>Τρίψτε το σημείο με σαπούνι και νερό και στη συνέχεια ξεβγάλετε με άφθονο νερό (όχι θαλασσινό νερό).</p>
<p>Μην κλείσετε την πληγή με τραυμαπλάστ ή επίδεσμο.</p>
<p>Αν δείτε σημάδια μόλυνσης, όπως πύον και ερεθισμό, βάλτε μια αντιβιοτική αλοιφή στο σημείο και καλέστε τον γιατρό σας, ο οποίος, ίσως σας προτείνει κάποια αντιβιοτική αγωγή.</p>
<p>Για να ανακουφιστείτε από τον πόνο μπορείτε να πάρετε κάποιο φάρμακο με ακεταμινοφαίνη κάθε 4 ώρες ή/και ιμπουπροφαίνη κάθε 6 με 8 ώρες.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%cf%80%ce%b1%cf%84%ce%ae%cf%83%ce%b1%cf%84%ce%b5-%ce%b1%cf%87%ce%b9%ce%bd%cf%8c-%cf%85%cf%80%ce%ac%cf%81%cf%87%ce%b5%ce%b9-%ce%bb%cf%8d%cf%83%ce%b7/">e-reportaz.gr</a>