Με άριες και ντουέτα από όπερες, οπερέτες, καθώς και χριστουγεννιάτικα τραγούδια θα πλημμυρίσει το αίθριο του Ωνασείου Καρδιοχειρουργικού Κέντρου την Τετάρτη, 16 Δεκεμβρίου 2015 και ώρα 12:00. Για μία ακόμη φορά καλλιτέχνες της Εθνικής Λυρικής Σκηνής τιμούν με την παρουσία τους τις δράσεις του Κέντρου. Συμμετέχουν: η μεσόφωνος Λυδία Αγγελοπούλου, ο τενόρος Σταμάτης Μπερής και η σολίστ πιάνου Ειρήνη Αντωνιάδου.

Το Ωνάσειο Καρδιοχειρουργικό Κέντρο ευχαριστεί θερμά το Διοικητικό Συμβούλιο, τον Καλλιτεχνικό Διευθυντή της Εθνικής Λυρικής Σκηνής και όλους τους συντελεστές της εκδήλωσης για τη θερμή αποδοχή της πρόσκλησής του να συμμετάσχει η Εθνική Λυρική Σκηνή στις «Πολυφωνίες», μουσικές εκδηλώσεις του Ωνασείου Καρδιοχειρουργικού Κέντρου.