<p>Μέσα στο επόμενο έτος εκτιμάται ότι θα μπορούν να γίνουν οι πρώτες μεταμοσχεύσεις πνευμόνων και καρδιάς στην ανακαινισμένη Καρδιοχειρουργική Κλινική του νοσοκομείου Παπανικολάου, που εγκαινιάστηκε σήμερα. </p>
<p>«Πρόσφατα πήραμε την άδεια των μεταμοσχεύσεων. Ευελπιστούμε να βάλουμε τις βάσεις για να γίνουν οι μεταμοσχεύσεις. Ήδη αρχίσαμε από 1ης Οκτωβρίου όλο τον προμεταμοσχευτικό και μεταμοσχευτικό έλεγχο. Ελπίζουμε ότι μέσα στο 2015 θα μπορέσουμε να δώσουμε και το χειρουργικό σκέλος δηλαδή μεταμοσχεύσεις καρδιάς και πνευμόνων», ανέφερε σχετικά ο διευθυντής της Κλινικής, Γεώργιος Δρόσος. </p>
<p>Από την πλευρά του, ο διοικητής του Παπανικολάου, Αργύρης Γκαμπέσης, ανέφερε ότι το Νοσοκομείο πήρε πριν από λίγους μήνες επισήμως την άδεια για τις μεταμοσχεύσεις και ότι τώρα βρίσκεται σε επικοινωνία με τα κέντρα το εξωτερικού για το θέμα των υποδομών. </p>



Πηγή : eReportaz