Η έρευνα του αμερικάνικου πανεπιστημίου του Γέιλ έρχεται να αποδείξει ότι ένα ζεστό ρόφημα επηρεάζει την κοινωνικότητα μας καθώς μας κάνει πιο ζεστούς και ανοικτούς ανθρώπους. Επίσης μας φέρνει πιο κοντά τους άλλους, μας κάνει πιο γενναιόδωρους και λιγότερο δύσπιστους. Αυτό οφείλεται όπως εξηγούν από την επιρροή του πρώτου περιβάλλοντος που γνωρίζει ο άνθρωπος που είναι η μήτρα.

Στο πλαίσιο της έρευνας ζητήθηκε από εθελοντές να αξιολογήσουν την προσωπικότητα ενός άγνωστου ανθρώπου. Σε κάποιους προσέφεραν ζεστό καφέ και σε άλλους παγωμένο. Το αποτέλεσμα ήταν ότι όσοι κρατούσαν στα χέρια τους μια ζεστή κούπα καφέ, αξιολόγησαν πιο θετικά το άγνωστο πρόσωπο, σε αντίθεση με αυτούς που κεράστηκαν κρύο ρόφημα.

Ένα κρύο ρόφημα ενεργοποιεί την περιοχή του εγκεφαλικού φλοιού που συνδέεται με μια διαταραχή της προσωπικότητας που επηρεάζει τη καλή διάθεση ενός ανθρώπου.