Η Ελληνική Γυναικολογική Εταιρία Παθήσεων Μαστού (ΕΓΕΠΑΜ) σε συνεργασία με τη Γενική, Γυναικολογική και Μαιευτική Κλινική ΙΑΣΩ, διοργανώνουν το 5ο Μετεκπαιδευτικό Σεμινάριο, με θέμα «Διαχείριση περιπτώσεων υψηλού κινδύνου καρκίνου του μαστού», το Σάββατο 27 Ιουνίου 2015 και ώρα 10:00 π.μ. στην Αίθουσα Εκδηλώσεων της κλινικής ΙΑΣΩ.

Στόχος του Σεμιναρίου είναι η ενημέρωση και ευαισθητοποίηση των μελών της ΕΓΕΠΑΜ και γενικότερα των γυναικολόγων πάνω στην αναγνώριση, παρακολούθηση και αντιμετώπιση γυναικών που παρουσιάζουν αυξημένο κίνδυνο καρκίνου του μαστού.

Διακεκριμένοι επιστήμονες και ιατροί / συνεργάτες του ΙΑΣΩ, οι κ.κ. Σάββας Ευκαρπίδης, Μαιευτήρας / Γυναικολόγος, Συνεργάτης ΙΑΣΩ, Αντώνιος Κεραμόπουλλος, Επίκ. Καθηγητής Γυναικολογικής Ογκολογίας Πανεπιστημίου Αθηνών, Διευθυντής Κέντρου Μαστού ΙΑΣΩ, Πρόεδρος της ΕΓΕΠΑΜ, Δημήτριος Κεραμόπουλλος, Γυναικολόγος – Χειρουργός Μαστού, Συνεργάτης Κέντρου Μαστού ΙΑΣΩ, Θεοχάρης Παπαγεωργίου, Μαιευτήρας / Γυναικολόγος, Επίκ. Καθηγητής Μαιευτικής / Γυναικολογίας Πανεπιστημίου Αθηνών, Συνεργάτης ΙΑΣΩ και Παναγιώτης Παπαγεωργίου, Γυναικολόγος – Χειρουργός Μαστού, Κέντρο Μαστού ΙΑΣΩ, θα παρουσιάσουν ενδιαφέρουσες ομιλίες.