<p>Απόρρητη έκθεση του Παγκόσμιου Οργανισμού Υγείας που αναφέρει ότι οι προσπάθειες του Οργανισμού να σταματήσει την εξάπλωση του ιού ήταν «φτωχές», ενώ παράλληλα καταγγέλλεται η ανικανότητα του ιατρικού προσωπικού και η έλλειψη πληροφοριών, επικαλείται το Associated Press. </p>
<p>Σύμφωνα με το σχετικό έγγραφο, η κακή επικοινωνία και το ανίκανο προσωπικό ευθύνονται για τη μη αποτελεσματική αντιμετώπιση της επιδημίας Έμπολα στην Αφρική. </p>
<p>Παράλληλα, πηγές κοντά στον ΠΟΥ, δήλωσαν στο Bloomberg ότι έγιναν μεγάλα λάθη στα αρχικά στάδια της επιδημίας, γεγονός που είχε ως αποτέλεσμα ο φόβος για το θανατηφόρο ιό να εξαπλωθεί σε παγκόσμιο επίπεδο. </p>
<p>Απαντώντας στους ισχυρισμούς αυτούς, η επικεφαλής του ΠΟΥ στο πεδίο της παγκόσμιας αντίδρασης και συναγερμού, Ιζαμπέλ Νιουτάλ, δήλωσε στο BBC: «Θα έρθει η ώρα που θα κάνουμε έρευνα. Αυτή τη στιγμή πρέπει να επικεντρωθούμε στο πώς ανταποκρινόμαστε».</p>
<p>Μέχρι στιγμής, και σύμφωνα με τα τελευταία στοιχεία του ΠΟΥ, ο Έμπολα έχει σκοτώσει 4.546 άτομα, με τις περιπτώσεις μόλυνσης να φτάνουν τις 9.191. </p>



Πηγή : eReportaz