Το στρες προέρχεται από ανήσυχες σκέψεις, φόβο, ενοχές και συναισθηματική πίεση που επηρεάζουν άμεσα την ευτυχία, την καθημερινότητά μας και δυστυχώς την υγεία μας.

Προκαλεί ψυχοσωματικούς πόνους, κυρίως στο κεφάλι (πονοκεφάλο, ωτίτιδα, πονόδοντο), στο στήθος (προβλήματα αναπνευστικού, καρδιάς) και το στομάχι (ίλιγγο, δυσπεψία, μετεωρισμό).

Είναι εξαιρετικά σημαντικό συνεπώς, <strong>να μειώσουμε τα επίπεδα του στρες στη ζωή μας, έτσι ώστε να είμαστε σε θέση τόσο σωματικά όσο και ψυχικά να απολαμβάνουμε τις ευτυχισμένες στιγμές</strong>, τις χαρούμενες ημέρες, την αγάπη των δικών μας ανθρώπων με ισορροπία, αρμονία και ηρεμία.

Η θετική ενέργεια της ευνοϊκής χωροθεσίας του feng shui μας βοηθά να απαλλαγούμε από το στρες με τρία απλά αλλά σημαντικά βήματα:

<strong>1/ Ελέγχουμε την προέλευση του στρες στη ζωή μας</strong>

Τρεις είναι οι παράγοντες που δημιουργούν άγχος στην καθημερινότητά μας:

α/Τα άτομα που μας περιβάλλουν και μας αναγκάζουν σε αγχώδη συμπεριφορά

β/Γεγονότα εκτός των συνηθισμένων τα οποία μας προκαλούν σωματική ένταση και

γ/Θέματα της καθημερινής μας ζωής που μας πιέζουν ψυχολογικά προς επίλυση, όπως η οικογένεια, η καριέρα κλπ.

Αφού εντοπίσουμε ποιόν από τους παραπάνω παράγοντες υφιστάμεθα στη ζωή μας, προσπαθούμε να αλλάξουμε την σκέψη μας και την αντίδρασή μας σε αυτούς.

<img class="size-full wp-image-15722 alignright" src="http://www.healthreportaz.gr/wp-content/uploads/2016/03/archeio-lipsis.jpg" alt="αρχείο λήψης" width="183" height="275" />Για παράδειγμα, εάν συνειδητοποιήσουμε πως ένα άτομο από το φιλικό ή επαγγελματικό μας περιβάλλον, μας προκαλεί ένταση, τότε αλλάζουμε ανάλογα την συμπεριφορά μας προς αυτό ή όταν ένα εξωτερικό γεγονός που μας συμβαίνει, αρχικά φαίνεται αρνητικό, εμείς προσπαθούμε να εντοπίσουμε την θετική του όψη.

Ή στην περίπτωση που έχουμε άγχος για τα παιδιά ή την οικογένειά μας και γενικά σε θέματα καθημερινότητας, ίσως θα πρέπει να σκεφτούμε πως η δική μας επιφορτισμένη αρνητικά συμπεριφορά δυστυχώς προκαλεί το ακριβώς αντίθετο αποτέλεσμα.

<strong>2/ Φροντίζουμε το περιβάλλον του σπιτιού μας</strong>

Είναι σχεδόν αδύνατο να αισθανθούμε ήρεμα και κατασταλαγμένα, όταν επιστρέφουμε στον προσωπικό μας χώρο και επικρατεί ακαταστασία, με παλιά αντικείμενα που δεν χρησιμοποιούμε πια ή ακόμα και με “βαριά” επίπλωση, με σκούρα έντονα χρώματα και σχέδια.

Είναι σημαντικό να υπάρχει κενός χώρος σε κάθε δωμάτιο (ιδανικά στο κέντρο του) έτσι ώστε να διευκολύνεται η ροή της ενέργειας Qi στον χώρο και να μην παρεμποδίζεται, και μας δημιουργεί αίσθημα μπλοκαρίσματος και έντασης.

Γι' αυτό κάνουμε ένα μεγάλο <strong>ξεκαθάρισμα στα αντικείμενα, τα ρούχα και τα έπιπλα που υπάρχουν στον χώρο μας</strong> και κρατάμε μόνο αυτά που μας εξυπηρετούν σε καθημερινή βάση.

<img class="size-full wp-image-15725 alignleft" src="http://www.healthreportaz.gr/wp-content/uploads/2016/03/images-1-1.jpg" alt="images (1)" width="284" height="177" />Προσέχουμε <strong>να μην έχουμε μεγάλη συγκέντρωση του στοιχείου της φωτιάς, δηλαδή έντονο κόκκινο χρώμα σε μεγάλες επιφάνειες</strong> (κουρτίνες, τοίχους, πίνακες) <strong>και τριγωνικά σχήματα, ειδικά στην κρεβατοκάμαρα και το παιδικό δωμάτιο.</strong> Ιδανικά φροντίζουμε να έχουμε ισορροπία των 5 στοιχείων του feng shui,του ξύλου, του νερού, της γης, του μετάλλου και της φωτιάς χρησιμοποιώντας κρεμ, καφέ και πράσινους χρωματισμούς, οβάλ ή παραλληλόγραμμα σχήματα και πορσελάνινα ή ξύλινα διακοσμητικά.

Τέλος, επιλέγουμε έπιπλα με μαλακές, στρογγυλεμένες άκρες, ενώ φροντίζουμε να μην έχουν μεγάλο όγκο, πολύ ψηλότερα από το ύψος του κεφαλιού μας.

<strong><em> </em></strong><strong>3/ Προσέχουμε τον ύπνο μας</strong>

Είναι λογικό, όταν δεν μπορούμε να κοιμηθούμε ήρεμα την νύχτα λόγω άγχους, να προκαλείται ένταση και δυσθυμία στη συνέχεια της ημέρας, ειδικά στην εργασία μας.

Φροντίζουμε, ειδικά στην κρεβατοκάμαρα και το παιδικό δωμάτιο <strong>να μην υπάρχουν έντονα και πολλά φώτα, υψηλής έντασης ήχοι από τηλεόραση/ραδιόφωνο και φυσικά υπολογιστές</strong> και γενικά ηλεκτρονικές συσκευές (ξυπνητήρι, ιονιστής, φορτιστές, κινητά κτλ).

<img class="size-full wp-image-15726 alignright" src="http://www.healthreportaz.gr/wp-content/uploads/2016/03/images-5.jpg" alt="images" width="250" height="202" />Φροντίζουμε <strong>να κοιμόμαστε με το κεφάλι μας στην δυτική, βορειοδυτική, νοτιοδυτική, ανατολική πλευρά του δωματίου,</strong> να μην υπάρχουν μεγάλα κομοδίνα πιο ψηλά από το ύψος του κεφαλιού μας, όταν είμαστε ξαπλωμένοι και το δωμάτιό μας να αερίζεται καλά καθ' όλη την διάρκεια της νύχτας.

Δεν παραλείπουμε να χρησιμοποιήσουμε αιθέρια έλαια χαμομηλιού, λεβάντας ή τριαντάφυλλου που θα αρωματίσουν ιδανικά τον χώρο που κοιμόμαστε και θα διευκολύνουν τον ύπνο μας.

&nbsp;

<strong><em>Ευθυμία Α. Μισιρλή</em></strong>

<strong><em>Μηχανολόγος-Μηχανικός,</em></strong>

<strong><em>Ειδικός σύμβουλος Ευνοϊκής Ψυχολογικής Χωροθεσίας Feng Shui</em></strong>