Το γιαούρτι όπως δείχνουν τα αποτελέσματα πρόσφατης έρευνας είναι σύμμαχος της αρτηριακής πίεσης...

Συγκεκριμένα, οι επιστήμονες έκαναν τη σύγκριση ανάμεσα σε γυναίκες που έτρωγαν γιαούρτι μία φορά το μήνα και σε άλλες που το κατανάλωναν καθημερινά.

Βάσει της έρευνας λοιπόν, αναδείχτηκε ότι οι γυναίκες που κατανάλωναν 5 ή και περισσότερες μερίδες γιαούρτι την εβδομάδα είχαν λιγότερες πιθανότητες, κατά 20% να εμφανίσουν υπέρταση. Το ποσοστό αυτό έφτανε στο 31% λένε οι ειδικοί όταν οι γυναίκες αυτές συμπεριελάμβαναν στη διατροφή τους και φρούτα, ξηρούς καρπούς, λαχανικά και όσπρια.

Αξίζει να σημειωθεί ότι η εν λόγω μελέτη ήταν η μεγαλύτερη του είδους της αφού συμπεριέλαβε στοιχεία από εκατοντάδες χιλιάδες ανθρώπους. Οι ερευνητές εξήγησαν ότι μίλησαν για γυναίκες και όχι για άνδρες ακριβώς επειδή οι γυναίκες τείνουν να τρώνε πιο πολύ γιαούρτι από ό,τι οι άνδρες.

Το πώς όμως το γιαούρτι καταφέρνει να μειώνει την αρτηριακή πίεση δεν ξεκαθαρίστηκε. Ωστόσο πρέπει να υπάρξει προσοχή καθώς μερικά γιαούρτια περιέχουν πολλή ζάχαρη με αποτέλεσμα να κάνουν κακό στα δόντια και να αυξάνουν τον κίνδυνο παχυσαρκίας.