Όχι μία, ούτε δύο, αλλά ... τρεις φορές επιχείρησε να πυροβολήσει τον κομμωτή της μία 29χρονη στο Σαν Ντιέγκο της Καλιφόρνια.

Η δυσαρεστημένη πελάτισσα άστραψε και βρόντηξε, επειδή δεν της άρεσε η κόμμωση, με αποτέλεσμα να επιστρέψει στο κομμωτήριο εξοργισμένη και οπλισμένη, ζητώντας "τα ρέστα" από τον κομμωτή.

Όπως ανακοίνωσε η αστυνομία του Σαν Ντιέγκο, η 29χρονη Έιντριαν Σουέιν επέστρεψε περίπου τρεις ώρες μετά το κούρεμα με το όπλο της γεμάτο στο κομμωτήριο.

Προσπάθησε να ρίξει τρεις φορές ...  αλλά το όπλο, μολονότι είχε σφαίρες, δεν λειτουργούσε σωστά για καλή τύχη του κομμωτή, ο οποίος την γλίτωσε!

Το παρ' ολίγον θύμα και ο βοηθός του κατάφεραν να την ακινητοποιήσουν και της απαγγέλθηκαν κατηγορίες για απόπειρα δολοφονίας.