Όπως είναι γνωστό, η ζάχαρη, αν και στην κυριολεξία γλυκαίνει τη ζωή μας, ενδέχεται να προξενήσει σημαντικά προβλήματα στον οργανισμό μας, αν καταναλώνεται σε μεγάλες ποσότητες. 

Το πρόβλημα, ωστόσο, με τη ζάχαρη είναι ότι υπάρχει παντού, ακόμα και σε τροφές που δεν το περιμένουμε, ενώ παράλληλα είναι εξαιρετικά εθιστική, και ως εκ τούτου η μείωση της κατανάλωσής της αποτελεί σημαντικό πρόβλημα. 

Ωστόσο, αν κάποιος θέλει να ελαττώσει τις ποσότητες ζάχαρης που καταναλώνει, δε χρειάζεται να πασχίσει ιδιαίτερα, αλλά απλά να ακολουθήσει συγκεκριμένα βήματα που θα του παρέχουν εγγυημένα βοήθεια στην προσπάθειά του. 

Δείτε ποια είναι αυτά, και εφαρμόστε τα με τη σειρά: 

<strong>Δώστε στον οργανισμό τον απαραίτητο χρόνο προσαρμογής</strong>

Η ζάχαρη είναι εθιστική και για να προσαρμοστεί ο οργανισμός σας στη νέα κατάσταση, απαιτούνται τουλάχιστον 30 ημέρες. Ως εκ τούτου, μην προσπαθήσετε να αποφύγετε εντελώς τη ζάχαρη από την πρώτη ημέρα, γιατί η αποτυχία θα είναι το μόνο σίγουρο αποτέλεσμα. 

<strong>Ξεκινήστε με τις κύριες πηγές ζάχαρης</strong>

Ζαχαρούχα ποτά, αναψυκτικά, χυμοί εμπορίου, ανθρακούχα αναψυκτικά και επεξεργασμένα τρόφιμα φούρνου είναι οι συνήθεις ύποπτοι. Προσπαθήστε να τα βγάλετε αργά, αλλά σταθερά από το διατροφικό σας πρόγραμμα.

<strong>Ελέγξτε τα προϊόντα «με χαμηλά λιπαρά»</strong>

Αν και παρουσιάζονται ως μια υγιεινή εναλλακτική, τα προϊόντα με χαμηλά λιπαρά εξακολουθούν πολλές φορές να περιέχουν ζάχαρη. Μάλιστα, το πιο πιθανό είναι να έχουν υποστεί επεξεργασία και το λίπος έχει αντικατασταθεί από κρυφά σάκχαρα ή τεχνητές γλυκαντικές ουσίες.

<strong>Κοιμηθείτε επαρκώς</strong>

Πολλές είναι οι μελέτες που έχουν συσχετίσει την έλλειψη ύπνου με τη ζάχαρη. Συγκεκριμένα, θα πρέπει να γνωρίζετε ότι η στέρηση ύπνου κατά δύο ώρες οδηγεί σε αύξηση του αισθήματος πείνας, ενώ αντίθετα οι σωστές ώρες ύπνου περιορίζουν κατά πολύ την επιθυμία για ζάχαρη.
