Απάντηση στο παραπάνω ερώτημα αποφάσισε να δώσει ο Έρικ Άντερσον, επιστημονικός υπεύθυνος της ιστοσελίδας γνωριμιών AshleyMadison.com και καθηγητής στο Πανεπιστήμιο του Γουίντσεστερ στο Ηνωμένο Βασίλειο. 

Ο Άντερσον μελέτησε τις διαδικτυακές συζητήσεις 100 παντρεμένων γυναικών ηλικίας 35 έως 45 ετών, προκειμένου να διαπιστώσει ποιος είναι ο βασικός λόγος που τις οδήγησε στο να αναζητήσουν μια εξωσυζυγική σχέση. Προς έκπληξή του, ο Άντερσον διαπίστωσε πως οι γυναίκες αυτές δεν αναζητούσαν ένα νέο ερωτικό σύντροφο επειδή ήταν δυστυχισμένες στο γάμο τους. Αντιθέτως, ανακάλυψε ότι το 67% των γυναικών που απατούσαν τους συντρόφους τους το έκαναν επειδή αναζητούσαν ένα νέο φλερτ και επιθυμούσαν πιο ρομαντικό ή παθιασμένο σεξ! Οι περισσότερες από αυτές, μάλιστα, έκαναν εξαιρετικά θετικά σχόλια για το σύζυγό τους στις διαδικτυακές τους συζητήσεις με άλλους άνδρες!

«Τα αποτελέσματα αυτά δεν αντικατοπτρίζουν τη συζυγική δυσαρμονία, αλλά τη σεξουαλική μονοτονία. Πρόκειται για ένα κοινωνικό φαινόμενο που χαρακτηρίζει τις μακρόχρονες μονογαμικές σχέσεις», αναφέρει ο Άντερσον στο σχετικό δελτίο Τύπου και προσθέτει: «Η πιο προβλέψιμη μεταβλητή σε μια σχέση είναι πως όσο προχωρά η ποιότητα και η συχνότητα του σεξ μειώνονται. Αυτό συμβαίνει επειδή συνηθίζουμε και βαριόμαστε».

Τα αποτελέσματα της μελέτης του Άντερσον δε κάνουν, βέβαια, τίποτα παραπάνω από το να επιβεβαιώνουν ότι για την επιβίωση μιας σχέσης χρειάζεται διά βίου προσπάθεια, ενώ η φαντασία και η δημιουργικότητα δεν αποτελούν ενδεχόμενα, αλλά προαπαιτούμενα! 

Πηγή: onmed.gr
