<strong>Tρείς είναι οι παράγοντες που επηρεάζουν την ζωή μας, σύμφωνα με τους κανόνες θετικής ενέργειας feng shui, και το κάθε ένα από αυτά επηρεάζει το 33,3 %</strong> :

<strong><u>Η ουράνια επίδραση (κάρμα): </u></strong>είναι το πεπρωμένο μας, αυτό που έχουμε γεννηθεί, πολλές φορές το προσομοιάζουμε με την τύχη που έχουμε σαν άνθρωποι. Αυτή η τύχη πιστεύεται ότι δύσκολα αλλάζει και επηρεάζει έντονα την ζωή μας.

<strong><u>Ο ανθρώπινος παράγοντας: </u></strong>οι δυνατότητές μας, η προσπάθεια που κάνουμε για να εξελιχτούμε, το πώς βλέπουμε τα πράγματα και τις καταστάσεις γύρω μας, το πόσο θετικά αντιμετωπίζουμε την ζωή, το πόσο όμορφα επιθυμούμε να ζήσουμε.

<strong><u>Ο γήινος παράγοντας:</u></strong> μοιάζει λίγο με την ουράνια επίδραση, είναι το πως χειριζόμαστε την δύναμη και την ενέργεια του περιβάλλοντος και της Γης γενικότερα, προς όφελος μας για να επιτύχουμε θετική ενέργεια στην ζωή μας.

<strong>Για να επιτύχουμε το καλύτερο δυνατό επίπεδο ποιότητας ζωής εφαρμόζουμε το feng shui στον τρίτο παράγοντα (τον γήινο)</strong>, δηλαδή παίρνουμε όλα τα καλά στοιχεία του περιβάλλοντος και της φύσης και μεταφέρουμε όλη την θετική ενέργεια στον χώρο μας, ενώ επιπρόσθετα μπορούμε να προχωρήσουμε στην εφαρμογή ευνοϊκής ψυχολογικής χωροθεσίας ακριβώς για να ελέγξουμε και τον ανθρώπινο παράγοντα.

Θα δούμε όμως επιπλέον, ειδικά για την φετινή χρονιά, πως μπορούμε να αποφύγουμε την κακή τύχη, την γρουσουζιά και τις αναποδιές έτσι ώστε να έχουμε και την τύχη με το μέρος μας!

Σύμφωνα με τα Ιπτάμενα Άστρα της φετινής χρονιάς (Tα Ιπτάμενα Άστρα -flying stars- είναι μια από τις πιο ισχυρές εφαρμογές της θετικής ενέργειας του Feng Shui) <strong>θα πρέπει να προσέξουμε και να διαμορφώσουμε κατάλληλα την βορειοανατολική πλευρά του χώρου μας, στη δουλειά ή και στο σπίτι μας.</strong>

Σε αυτό το βορειοανατολικό τομέα του χώρου μας βρίσκεται για το 2016 το ιπτάμενο άστρο 5 που επηρεάζει το πόσο καλή τύχη θα έχουμε και πως θα αποφύγουμε τις κακοτοπιές.

Για να εξομαλύνουμε και να αποδυναμώσουμε την ενέργεια αυτού του αρνητικού Ιπτάμενου Άστρου, θα ακολουθήσουμε τις παρακάτω τρείς απλές οδηγίες:

<strong><u>1/ Αποφεύγουμε το στοιχείο της φωτιάς στα βορειοανατολικά</u></strong>

Το στοιχείο της φωτιάς αναπαρίσταται στον χώρο μας μέσω χρωμάτων, υλικών και σχημάτων.

Ως εκ τούτου αποφεύγουμε όλες τις αποχρώσεις του κόκκινου χρώματος (μωβ, πορτοκαλί, φούξια) και των τριγωνικών σχημάτων ή με μυτερή άκρη.

Ειδικά εάν τα παραπάνω χρώματα και σχήματα καλύπτουν μεγάλη επιφάνεια όπως ένα χαλί, μοκέτα ή κουρτίνες.

Θα προσέξουμε επίσης εάν έχουμε το τζάκι μας εδώ στα βορειοανατολικά γιατί θα πρέπει να το ανάβουμε όσο λιγότερο γίνεται και επίσης να απομακρύνουμε τα κεριά, εάν υπάρχουν σε αυτό το σημείο του χώρου.

<strong><u>2/ Ενισχύουμε την ενέργεια της βορειοανατολικής πλευράς με το στοιχείο του μετάλλου και του νερού</u></strong>

Όπως και το στοιχείο του νερού που αναφέραμε παραπάνω, έτσι και τα δύο αυτά στοιχεία προσδιορίζονται στο χώρο μας μέσω χρωμάτων, υλικών και σχημάτων.

Γι' αυτό επιλέγουμε μεταλλικά χρώματα (χρυσό, ασημί, χάλκινο, μπρονζέ) ή χρώματα του νερού (μαύρο, μπλέ, σκούρο γκρί) σε όποια απόχρωση μας αρέσει.

Παράλληλα τοποθετούμε μεταλλικά ή γυάλινα διακοσμητικά σε κυκλικό, οβάλ ή κυματοειδές σχήμα έτσι ώστε να εξουδετερώσουμε ενεργειακά το στοιχείο της Γης που έχει το Ιπτάμενο Άστρο 5 της φετινής χρονιάς.

<strong><u>3/ Τοποθετούμε έναν μεταλλικό μελωδό στον βορειοανατολικό τομέα του χώρου μας</u></strong>

Ένας μελωδός από μέταλλο που θα τοποθετήσουμε ιδανικά δίπλα σε μια πόρτα ή σε παράθυρο, θα εξομαλύνει επιπλέον το στοιχείο της Γης που φέρνει κακοτυχία και μπελάδες εξαιτίας του ιπτάμενου άστρου 5 της φετινής χρονιάς.

&nbsp;
<div></div>
<div></div>
<div><strong><em>Ευθυμία Α. Μισιρλή</em></strong></div>
<div><strong><em>Μηχανολόγος-Μηχανικός, </em></strong></div>
<div><strong><em>Ειδικός σύμβουλος Ευνοικής Ψυχολογικής Χωροθεσίας Feng Shui</em></strong></div>
&nbsp;