Οι τελευταίες μελέτες αναδεικνύουν την παρουσία της περιοδοντικής νόσου ως έναν άγνωστο και μάλλον παράδοξο παράγοντα κινδύνου που αυξάνει σημαντικά την πιθανότητα εμφάνισης στυτικής δυσλειτουργίας λόγω περιορισμένης κινητικότητας των σπερματοζωαρίων.

Όπως διαπιστώνουν οι ερευνητές, το ποσοστό των πασχόντων από στυτική δυσλειτουργία, που έχουν ουλίτιδα είναι πολύ μεγαλύτερο από το αντίστοιχο ποσοστό που παρατηρείται στα υγιή άτομα.

Δεν είναι τυχαίο μάλιστα, το γεγονός ότι όταν το εύρημα αυτό συνεκτιμάται με άλλους παράγοντες κινδύνου όπως η ηλικία, το σωματικό βάρος, το εισόδημα ή το μορφωτικό επίπεδο, προκύπτει το συμπέρασμα ότι οι άντρες με την πιο σοβαρή ουλίτιδα έχουν περισσότερες πιθανότητες να πάσχουν από στυτική δυσλειτουργία.

Η στυτική δυσλειτουργία οφείλεται στην παθολογική λειτουργία του ενδοθηλίου που είναι η εσωτερική στοιβάδα των αρτηριών, η οποία ευθύνεται για την παραγωγή του μονοξειδίου του αζώτου, δηλαδή της βασικής ουσίας που χαλαρώνει τις αρτηρίες του πέους.

Η χρόνια περιοδοντίτιδα και η στυτική δυσλειτουργία φαίνεται λοιπόν ότι έχουν κοινούς μηχανισμούς που είναι η δυσλειτουργία του ενδοθηλίου και η χρόνια αυξημένη φλεγμονή.

Μια ανασκόπηση εννέα μελετών που δημοσιεύτηκε αυτόν τον μήνα στο επιστημονικό έντυπο Journal of Oral Diseases, σε άνδρες ηλικίας 20 έως 85 ετών, δείχνει ότι η χρόνια περιοδοντίτιδα και η στυτική δυσλειτουργία πράγματι συσχετίζονται. Σε τέσσερις από αυτές μελέτες βρέθηκε ότι η παρουσία περιοδοντικής νόσου αυξάνει κατά 1,5 έως και 3,5 φορές τον κίνδυνο για στυτική δυσλειτουργία.

&nbsp;