<p><strong><span style="color: #ff0000;">Γράφει ο Βασίλης Πριστούρης</span></strong></p>
<p>Έφυγε σήμερα από τη ζωή σε ηλικία 66 ετών και ύστερα από μάχη με την επάρατη νόσο ο Αντώνης Βαρδής.</p>
<p>Δύο μήνες διήρκεσε η νοσηλεία του στο νοσοκομείο «ΥΓΕΙΑ», όπου σύμφωνα με την ανακοίνωση του Ιδρύματος, απεβίωσε τα ξημερώματα. Στο πλευρό του βρίσκονταν έως το τέλος ο γιος του Γιάννης Βαρδής, η σύντροφος του Φιλοθέη και πολλοί άλλοι συγγενείς και φίλοι.</p>
<p>&nbsp;</p>
<p><span style="color: #ff0000;"><strong>Η αρχή και εδραίωση της καριέρας του</strong></span></p>
<p>Ο Αντώνης Βαρδής γεννήθηκε στο Μοσχάτο, στις 7 Αυγούστου του 1948, και στην τρυφερή ηλικία των έξι ετών γνώρισε για πρώτη φορά τους Τσιτσάνη, Παπαϊωάννου, Ζαμπέτα και τη Ρένα Ντάλια στο κέντρο «Φαληρικό» όπου και τραγούδησε για πρώτη φορά.</p>
<p>Στη συνέχεια, στο τέλος του 1965 σε ηλικία 17 ετών μαζί με φίλους του δημιούργησε το συγκρότημα «VIKINGS». Tραγούδια που αγαπήθηκαν πολύ ήτανε το Fransoas σε σύνθεση του Αντώνη Στεφανίδη και το Caterin σε σύνθεση του Αντώνη Βαρδή.</p>
<p>Από το 1969-1981 δούλεψε σε μπουάτ της Πλάκας ως μουσικός δίπλα σε καταξιωμένους συνθέτες και τραγουδιστές ενώ το 1973 πήρε μέρος σε διαγωνισμό και κέρδισε το δεύτερο βραβείο σύνθεσης, το τραγούδι ερμήνευσε ο Γιώργος Νταλάρας. Το 1976 συνέθεσε και ερμήνευσε το album με τίτλο «ΟΡΑΜΑΤΙΖΟΜΑΙ» σε στίχους του Γιάννη Αθανασιάδη.</p>
<p><a href="http://www.e-reportaz.gr/wp-content/uploads/antonis-vardis-660_0.jpg"><img class="alignnone size-full wp-image-218574" alt="antonis-vardis-660_0" src="http://www.e-reportaz.gr/wp-content/uploads/antonis-vardis-660_0.jpg" width="660" height="300" /></a></p>
<p><span style="color: #ff0000;"><strong>Τραγουδιστές και στιχουργοί με τους οποίους συνεργάστηκε</strong></span></p>
<p>Στο ενεργητικό του μετράει συνεργασίες με τραγουδιστές όπως: Στέλιο Καζαντζίδη, Γιάννη Πουλόπουλο, Γιώργο Νταλάρα, Γιάννη Πάριο, Δήμητρα Γαλάνη, Βασίλη Παπακ/νου, Χαρούλα Αλεξίου, Λίτσα Διαμάντη, Ελευθερία Αρβανιτάκη, Άννα Βίσση, Χ. &amp; Π. Κατσιμίχα, Νίκο Ρωμάνο, Λαυρέντη Μαχερίτσα, Κώστα Γανωτή, Αντώνη Ρέμο, Νίκο Βέρτη, Σταμάτη Γονίδη, Ηλία Κλώναριδη, Μανώλη Λιδάκη, Πίτσα Παπαδοπούλου, Μανώλη Μητσιά, Χριστίνα Μαραγκόζη, Μανώλη Αγγελόπουλο, Ελένη Δήμου, Γλυκερία ,Μελίνα Ασλανίδου, Ελένη Βιτάλη, Λιζέτα Νικολάου,Χάρη Βαρθακούρη, Κώστα Καραφώτη, Σάκη Ρουβά, Γρηγόρη Πετράκο, Πασχάλη Τερζή, Καίτη Γαρμπή, Νατάσα Θεοδωρίδου, Σταμάτη Γονίδη και φυσικά με το γιο του Γιάννη Βαρδή.</p>
<p>Μερικοί από τους στιχουργούς που έχει συνεργαστεί είναι: o Κώστας Τριπολίτης, Αντώνης Ανδρικάκης, Μάνος Ελευθερίου,Λευτέρης Παπαδόπουλος, Πυθαγόρας, Βασίλης Γιαννόπουλος, Μάνος Τσιλιμίδης, Πάνος Φαλάρας, Σαράντης Αλιβιζατος, Γιώργος Κλεφτογιώργος, Χρήστος Προμοίρας, Ανδρέας Αγγελάκης, Γιούλα Γεωργίου, Λίνα Δημοπούλου, Ζωή Παπαδοπούλου, Σοφία Αργυροπούλου, Έλενα Αντωνίου, Όλγα Βλαχοπούλου, Νίκο Παλαβιτσίνη κ.ά.</p>
<p><span style="color: #ff0000;"><strong>Ο καρκίνος και η επιδείνωση της υγείας του</strong></span></p>
<p>Το 2013 ήταν η χρονιά που ο Αντώνης Βαρδής διαγνώστηκε με καρκινικό όγκο στο κεφάλι και ξεκίνησε τον αγώνα του για να κρατηθεί στη ζωή. Παρά τη θεραπευτική αγωγή, χρειάστηκε το 2014 να υποβληθεί σε χειρουργική επέμβαση στη Γερμανία, μετά την οποία υπήρξαν ενδείξεις βελτίωσης της υγείας του.</p>
<p>Παρόλα  αυτά, υπήρξε ραγδαία επιδείνωση στην κατάσταση της υγείας του καθώς η δεξιά πλευρά του παρέλυσε και δεν ήταν σε θέση να περπατήσει, ενώ παράλληλα αντιμετώπιζε προβλήματα με τον οισοφάγο του. Μέχρι και σήμερα ακολουθούσε ειδική θεραπευτική αγωγή έχοντας στο πλευρό του την οικογένεια του και άτομα από το στενό του περιβάλλον.</p>
<p><a href="http://iframewidth=420height=315src=//www.youtube.com/embed/G_cfPV10O6Mframeborder=0allowfullscreen/iframe"><iframe src="//www.youtube.com/embed/G_cfPV10O6M" height="315" width="420" allowfullscreen="" frameborder="0"></iframe></a></p>
<p>&nbsp;</p>
<p>&nbsp;</p>


 Πηγή : <a href="http://www.e-reportaz.gr/%ce%b1%ce%bd%cf%84%cf%8e%ce%bd%ce%b7%cf%82-%ce%b2%ce%b1%cf%81%ce%b4%ce%ae%cf%82-%ce%bc%ce%b9%ce%b1-%ce%b6%cf%89%ce%ae-%ce%b3%cf%81%ce%b1%ce%bc%ce%bc%ce%ad%ce%bd%ce%b7-%cf%83%ce%b5-%cf%80%ce%b5%ce%bd/">e-reportaz.gr</a>