<p>Ανησυχία προξενεί η ανάλυση του Γενικού Χημείου του Κράτους στο νερό της Ηγουμενίτσας, σύμφωνα με την οποία το επικίνδυνο βακτήριο E.coli εντοπίστηκε σε ποσοστό <4 cfu's/ml, με το νομοθετικό όριο να είναι 0.</p>
<p>Υπενθυμίζεται ότι το συγκεκριμένο βακτήριο είχε προκαλέσει το 2011 επιδημία του αιμολυτικού ουραιμικού συνδρόμου (ΗUS) που είχε στοιχίσει τη ζωή σε πάνω από 30 ανθρώπους, και είχε προκαλέσει περισσότερα από 2.200 κρούσματα σε 12 χώρες. Άλλα στελέχη του E.coli προκαλούν λοιμώξεις του ουροποιητικού συστήματος ή άλλες λοιμώξεις.</p>
<p>Το βακτήριο περνάει στον άνθρωπο αν έρθει σε επαφή με σωματίδια από τα περιττώματα ανθρώπων ή ζώων που το φέρουν στον οργανισμό τους. Αυτό μπορεί να συμβεί μέσω της κατανάλωσης τροφής ή νερού που έχει μολυνθεί με το βακτήριο.</p>
<p><a href="http://www.ereportaz.gr/wp-content/uploads/2015/05/eggrafo-1.jpg" rel="attachment wp-att-276737"><img src="http://www.ereportaz.gr/wp-content/uploads/2015/05/eggrafo-1-218x300.jpg" alt="eggrafo 1" width="218" height="300" class="alignnone size-medium wp-image-276737" /></a></p>
<p>Η ανάλυση του νερού της Ηγουμενίτσας έγινε μετά από παραγγελία της Διεύθυνσης Δημόσιας Υγείας και Κοινωνικής Μέριμνας της Περιφερειακής Ενότητας Θεσπρωτίας, από το Γενικό Χημείο του Κράτους, σε δείγμα από το Δημοτικό Σχολείο Γραικοχωρίου, στις 28/4/2015.</p>
<p><a href="http://www.ereportaz.gr/wp-content/uploads/2015/05/eggrafo-2.jpg" rel="attachment wp-att-276738"><img src="http://www.ereportaz.gr/wp-content/uploads/2015/05/eggrafo-2-218x300.jpg" alt="eggrafo 2" width="218" height="300" class="alignnone size-medium wp-image-276738" /></a></p>
<p>Το επικίνδυνο βακτήριο Escherichia coli, εντοπίστηκε σε ποσοστό <4 cfu’s/ml, με το νομοθετικό όριο να είναι 0, ενώ στο δείγμα έχουν ανιχνευθεί πάνω από το όριο και ολικά κολοβακτηριοειδή και ολικοί καλλιεργήσιμοι μικροοργανισμοί.</p>
<p>Σημειώνεται ότι το Ράδιο Ηγουμενίτσα που φέρνει στο φως το θέμα, είχε δημοσιεύσει από τον Δεκέμβριο του 2014 τις ανησυχίες του, καλώντας τον Πρόεδρο της ΔΕΥΑΗ και Αντιδήμαρχο Ηγουμενίτσας κ. Σωτήρη Μήτση, να ενημερώσει τους πολίτες για την ποιότητα του πόσιμου νερού στην Ηγουμενίτσα.</p>
<p>Μετά από παρέμβαση του Γενικού Γραμματέα του Δήμου Ηγουμενίτσας κ. Κατσίλη, απάντησε ο Πρόεδρος, κ. Μήτσης, δηλώνοντας πως «ΑΠΟ ΤΙΣ ΜΕΤΡΗΣΕΙΣ ΠΡΟΚΥΠΤΕΙ ΟΤΙ ΤΟ ΝΕΡΟ ΤΟΥ ΔΙΚΤΥΟΥ ΚΡΙΝΕΤΑΙ, ΣΥΜΦΩΝΑ ΜΕ ΤΗΝ ΙΣΧΥΟΥΣΑ ΝΟΜΟΘΕΣΙΑ Υ2/2600/2001, ΚΑΤΑΛΛΗΛΟ ΓΙΑ ΠΟΣΙΜΟ».</p>
<p>Πηγή: Radio Igoumenitsa</p>