Μελέτη που πραγματοποιήθηκε από το Ινστιτούτο Mindlab εντόπισε τα πιο «χαλαρωτικά» τραγούδια όλων των εποχών! 

Σύμφωνα με τα αποτελέσματα, ως το «πιο χαλαρωτικό τραγούδι όλων των εποχών» έχει χαρακτηριστεί το Weightless της βρετανικής μπάντας Marconi Union. Το τραγούδι έχει διάρκεια οκτώ λεπτά και έχει αποδειχθεί πως επιβραδύνει τον καρδιακό παλμό, ρίχνει την αρτηριακή πίεση και μειώνει τα επίπεδα της κορτιζόλης –μιας ορμόνης που παράγει φυσικά ο οργανισμός μας όταν έχουμε στρες–, επιφέροντας έτσι την απόλυτη χαλάρωση και διευκολύνοντας τον ύπνο!

Στο πλαίσιο της μελέτης, ζητήθηκε από 40 γυναίκες να συμπληρώσουν μια σειρά από τεστ σε σύντομο χρονικό διάστημα, διαδικασία η οποία τους προκάλεσε ήπιας μορφής στρες. Στη συνέχεια, άκουσαν μια σειρά από τραγούδια ενώ οι ερευνητές κατέγραφαν τους παλμούς της καρδιάς τους, το ρυθμό της αναπνοής τους και την εγκεφαλική τους δραστηριότητα.

Το Weightless φάνηκε να είναι κατά 11% πιο χαλαρωτικό από οποιοδήποτε άλλο τραγούδι στη λίστα. Σας παραθέτουμε το top 10 των πιο  χαλαρωτικών τραγουδιών: 

1) Marconi Union - Weightless
2) Airstream - Electra
3) DJ Shah - Mellomaniac (Chill Out Mix)
4) Enya - Watermark
5) Coldplay - Strawberry Swing
6) Barcelona - Please Don't Go
7) All Saints - Pure Shores
8) Adele - Someone Like You
9) Mozart - Canzonetta Sull'aria
10) Cafe Del Mar - We Can Fly
