Καμία μονάδα του νοσοκομείου Παίδων δεν υπήρχε περίπτωση να κλείσει διαβεβαιώνει το υπουργείο υγείας και τονίζει ότι ήδη καλύπτεται μια θέση επικουρικού γιατρού και άμεσα γίνονται προσλήψεις για την επάνδρωση όλων των μονάδων.

Η ανακοίνωση έχει ως εξής:

Το υπουργείο Υγείας διαβεβαιώνει κατηγορηματικά ότι  δεν υφίσταται κανένα ζήτημα σχετικά με τη λειτουργία του Ακτινοθεραπευτικού Τμήματος του Νοσοκομείου Παίδων Αγλαΐα Κυριακού.

Αυτή τη στιγμή στο εν λόγω Τμήμα υπηρετούν 2 επικουρικοί ιατροί (η πρόσληψη του δεύτερου πραγματοποιήθηκε το Μάιο) και επίκειται η πρόσληψη και τρίτου επικουρικού ιατρού.

Επιπροσθέτως εντός των προσεχών ημερών αναμένεται η ολοκλήρωση της διαδικασίας (δημοσίευση σε ΦΕΚ) τοποθέτησης Επιμελητή Β΄ , ύστερα από την αποχώρηση της μόνιμης ιατρού που προσέφερε μέχρι πρότινος τις υπηρεσίες της στο συγκεκριμένο τμήμα.