Η πρώτη φορά που μια μαμά θηλάζει το μωρό της, είναι μια πολύτιμη στιγμή – αλλά για μία γυναίκα αυτή η στιγμή ήταν εξαιρετικά ιδιαίτερη.

Η φωτογράφος από τη Φλόριντα των ΗΠΑ, Kate Murray τράβηξε δυο φωτογραφίες από μια μητέρα που δίνει μάχη με τον καρκίνο, να θηλάζει το γιο της για πρώτη φορά, μετά τη μαστεκτομή. Οι δυναμικές αυτές εικόνες, ανέβηκαν στην προσωπική σελίδα της Murray στο Facebook με το εξής σχόλιο: «Αυτός είναι ο ορισμός της δύναμης, της αγάπης και της αγνής, ωμής ομορφιάς». Σύμφωνα με τη φωτογράφο, η νέα μητέρα διαγνώσθηκε με καρκίνο του μαστού στο τρίτο στάδιο, κατά τη περίοδο της κύησης.

«Η στιγμή του θηλασμού αποτελεί για κάθε γυναίκα ιδιαίτερη στιγμή, όμως, για τη συγκεκριμένη ήταν μάλλον μοναδική και ιερή. Η καρδιά μου έσπασε και δημιουργήθηκε από την αρχή την ίδια στιγμή όταν συνέβη αυτό», λέει η καλλιτέχνης. Στην 36η εβδομάδα κύησης, η μητέρα προχώρησε σε μαστεκτομή και παρά τις αντίξοες συνθήκες, κατάφερε και γέννησε ένα υγιέστατο μωρό.