Δώστε μια ευκαιρία στη θεραπευτική <strong>χοροθεραπεία</strong> να βελτιώσει τη ζωή σας.

Η θεραπευτική χοροθεραπεία είναι η ψυχοθεραπευτική χρήση της κίνησης και του χορού, μέσα από την οποία το άτομο συμμετέχει δημιουργικά σε μια διαδικασία που προωθεί τη γνωστική, συναισθηματική, σωματική και κοινωνική του ολοκλήρωση.

Βασικό χαρακτηριστικό της χοροθεραπείας είναι η χρήση της γλώσσας του σώματος και η μη λεκτική διάσταση της επικοινωνίας, ώστε το άτομο να πειραματιστεί μέσα από την κίνηση και να εκφράσει τους προβληματισμούς και τις επιθυμίες του.

Σκοπός της χοροθεραπείας είναι η ενίσχυση της αυτοπεποίθησης, η βελτίωση της σχέσης με το σώμα, η αποφόρτιση από το άγχος, η βελτίωση της ικανότητας επικοινωνίας και της προσαρμοστικότητας και φυσικά η  προσπάθεια να μπορέσουν οι άνθρωποι να νιώσουν ευτυχείς και να οργανώσουν τη ζωή τους όπως πραγματικά επιθυμούν οι ίδιοι.

&nbsp;