Απογοητευτικά χαμηλά είναι τα ποσοστά εμβολιασμού των επαγγελματιών υγείας έναντι της γρίπης, σύμφωνα με νέα στοιχεία που δόθηκαν στη δημοσιότητα.

Όπως επισημαίνει ο νοσηλευτής Ελέγχου Λοιμώξεων του Αντικαρκινικού Ογκολογικού Νοσοκομείου «Άγιος Σάββας», Αριστοτέλης Παπαδημητρίου, η εμβολιαστική κάλυψη των επαγγελματιών του χώρου έναντι της γρίπης στην Ελλάδα κυμαίνεται σε εξαιρετικά χαμηλά επίπεδα.

«Όπως προκύπτει από τα διαθέσιμα στοιχεία, την περίοδο <strong>2014 – 2015</strong>, η συμμόρφωση του προσωπικού των δημοσίων νοσοκομείων στο εμβόλιο έφθασε περίπου σε ποσοστό <strong>11%</strong> του συνόλου των εργαζομένων, ενώ τη περίοδο <strong>2013 – 2014</strong> βρισκόταν στο εντελώς απογοητευτικό <strong>4%</strong>» σημείωσε χαρακτηριστικά.

Αξίζει να σημειωθεί ότι οι εργαζόμενοι στην υγεία βρίσκονται σε αυξημένο κίνδυνο να προσβληθούν από λοιμώξεις κατά την εργασία και την περαιτέρω μετάδοσή τους στους συναδέλφους και τους ασθενείς.

Η ανοσοποίηση έναντι της γρίπης του προσωπικού των φορέων παροχής υπηρεσιών υγείας προστατεύει όχι μόνον τους εμβολιασμένους αλλά λειτουργεί και ως φραγμός κατά της μετάδοσης της γρίπης και μάλιστα σε άτομα με αντένδειξη εμβολιασμού (π.χ. βρέφη κάτω των 6 μηνών, αλλεργικά άτομα κ.α.) ή με χαμηλή ανοσολογική απόκριση και συμβάλλει στην απρόσκοπτη διατήρηση της παροχής υγειονομικής περίθαλψης κατά τη διάρκεια της κορύφωσης της εποχικής γρίπης.

Ιδιαίτερα το προσωπικό των Μονάδων Εντατικής Θεραπείας συμπεριλαμβανομένων και των Μονάδων νεογνών, των Μονάδων Αυξημένης Φροντίδας, των Μονάδων Ειδικών Λοιμώξεων και των ειδικών μονάδων ανοσοκατεσταλμένων οφείλει να είναι στο σύνολό του εμβολιασμένο.

Ας προστεθεί ότι <strong>αποτελεσματικότερος τρόπος πρόληψης είναι ο εµβολιασµός µε το αντιγριπικό εµβόλιο</strong>, το οποίο όταν εφαρµοσθεί σωστά και έγκαιρα, καλύπτει σε ποσοστό 80% περί̟που και προφυλάσσει από τη µετάδοση του ιού της γρίπης και συµβάλλει στη µείωση απουσιασµού των εργαζοµένων και απώλεια εργατοωρών.

&nbsp;