<div class="text-body">

Απίστευτο κι όμως αληθινό... Μια <strong>Γαλλίδα ασφαλίστρια</strong> φιλοδοξεί να αιχμαλωτίσει τη <strong>μυρωδιά</strong> των αγαπημένων σας σε μπουκάλι, ώστε να την έχετε για… παρηγοριά όταν φύγουν από τη ζωή!

Η 52χρονη <strong>Katia Apalategui</strong> συνεργάζεται με ερευνητές του Πανεπιστημίου της Χάβρης για να βρουν την κατάλληλη τεχνική, σύμφωνα με δηλώσεις της στον «Guardian». Οι ειδικοί θα παίρνουν ρούχα του εκλιπόντος προσώπου και μέσω μιας απροσδιόριστης διαδικασίας θα συλλέγουν περίπου 100 μόρια. Από αυτά θα προκύπτει και το (σαφώς) ιδιαίτερο <strong>άρωμα</strong>.

Θα μπορούσαν πάντως, σκέφτεται η <strong>ασφαλίστρια</strong>, να δημιουργηθούν και αρώματα με λιγότερο μακάβριο σκοπό, όπως μιας μητέρας για να ηρεμεί το παιδί της όταν την αποχωρίζεται.

Το προϊόν αναμένεται να κυκλοφορήσει τον Σεπτέμβριο και θα κοστίζει περίπου 600 δολάρια.

Επιστημονικές έρευνες, πάντως, έχουν δείξει ότι οι <strong>μυρωδιές</strong> ξυπνούν ισχυρότερες και πιο έντονες συναισθηματικά μνήμες απ’ ό,τι οι λέξεις.

</div>