Οι σεξουαλικές επιδόσεις των ανδρών επηρεάζουν ιδιαίτερα την ψυχολογία τους και σε ηλικίες άνω των 45 που η ανεπάρκεια στύσης είναι για αρκετούς μια συχνή κατάσταση, μπορεί να δημιουργήσουν πρόβλημα στις σχέσεις τους.

Είτε το πρόβλημα αφορά εσάς, είτε τον σύντροφό σας, είναι καλό να αναζητήσετε τη βοήθεια ενός ειδικού ιατρού για να αποκτήσετε ξανά μια υγιή σεξουαλική ζωή.

<img src="http://www.y-o.gr/images/Article-Images/sex.jpg" alt="" />

Το ποιο συχνό σύμπτωμα που αναφέρεται, είναι η ανεπάρκεια στύσης που καθιστά δύσκολη ή αδύνατη τη σεξουαλική επαφή με διείσδυση, αλλά χωρίς να εμποδίζεται πλήρως η σεξουαλική συνεύρεση.

Η διαταραχή αυτή μπορεί να είναι περισσότερο ή λιγότερο σοβαρή, μόνιμη ή περιστασιακή.

Υπάρχουν επίσης προβλήματα καθυστέρησης εκσπερμάτωσης ή επώδυνης εκσπερμάτωσης ή απουσίας εκσπερμάτωσης.

Κακή Ψυχολογία= Κακό Σεξ

Το πρώτο βήμα είναι να ανακαλύψετε την ….πηγή του κακού.

Πρώτα λοιπόν πρέπει να εξεταστεί το είδος του προβλήματος, πότε παρουσιάστηκε και που μπορεί να οφείλεται.

Το κυριότερο είναι να διερευνηθεί το περιβάλλον του άντρα που παρουσιάζει το πρόβλημα.

Βρίσκεται σε κάποια σταθερή σχέση, αλλάζει συχνά συντρόφους, είναι ανενεργός σεξουαλικά για μεγάλο χρονικό διάστημα, κ.λπ;

Επίσης, το πρόβλημα παρουσιάζεται μόνο κατά τη διάρκεια της σεξουαλικής επαφής ή τις πρωινές ώρες υπάρχει κανονική στύση;

Ο πάσχων κάνει κάποιες καταχρήσεις που μπορεί να ενοχοποιούνται για σεξουαλικές δυσλειτουργίες, όπως για παράδειγμα κατάχρηση αλκοόλ ή τσιγάρων, χρήση ναρκωτικών ουσιών, κ.λπ.;

Τέλος, έγινε πρόσφατα κάποιο συνταρακτικό γεγονός, όπως κάποιος θάνατος, ένα διαζύγιο, αναγκαστική διακοπή εργασίας, κ.λπ.;

Τα σεξουαλικά προβλήματα όπως είναι η διαταραχή της στύσης ή η μειωμένη διάθεση για σεξ σε πολλές περιπτώσεις οφείλονται στην κακή ψυχολογία.

Η αλήθεια είναι ότι σε δύσκολες περιόδους με έντονες οικονομικές δυσκολίες και ανασφάλεια, η βεβαρημένη ψυχολογία δρα αρνητικά και ενοχοποιείται και για σεξουαλικές δυσλειτουργίες που δεν οφείλονται πάντα σε οργανικά αίτια.

Οι αιτίες βέβαια δεν είναι πάντα ψυχολογικές.

Η στυτική δυσλειτουργία μπορεί να οφείλεται και σε κάποια προβλήματα υγείας, όπως διαβήτης, καρδιοπάθειες, προστάτης, νευρολογικές παθήσεις, κ.α.

Συμπτώματα και θεραπεία

Στη συνέχεια, ανάλογα με την πιθανή αιτία του προβλήματος θα πρέπει να διερευνηθεί και το είδος του προβλήματος.

Θα πρέπει να απευθυνθείτε σε έναν ειδικό για να σας βοηθήσει, είτε αυτός είναι ένας φαρμακοποιός που θα αξιολογήσει τα δεδομένα και θα σας προτείνει κάποιο σκεύασμα ή θα σας προτρέψει να επισκεφθείτε έναν ουρολόγο, έναν σεξολόγο ή ακόμα και έναν ψυχολόγο για να είναι αποτελεσματική η αντιμετώπιση του προβλήματος.

Και ίσως χρειαστεί να συνδυάσετε τη βοήθεια και των δυο.

Ας σημειωθεί ότι, η συνειδητοποίηση του προβλήματος και του γεγονότος ότι χρειάζεστε βοήθεια, είναι το Α και το Ω για να αντιμετωπιστούν τα προβλήματα και να… επανέλθετε δριμύτεροι στη σεξουαλική σας ζωή