<div></div>
<div>Κάποιοι πιστεύουν ότι η ούρηση μετά το σεξ βοηθά στην αποφυγή λοιμώξεων του ουροποιητικού συστήματος, επειδή έτσι ξεπλένονται όλα εκείνα τα επικίνδυνα βακτήρια (τα λεγόμενα E-coli<em>) </em>που μαζεύονται μερικές φορές στην ουρήθρα κατά τη διάρκεια της σεξουαλικής πράξης.</div>
<div></div>
<div>Σημειώνεται ότι 1 στις 5 γυναίκες θα πάθει αυτού του είδους τη λοίμωξη τουλάχιστον μία φορά στη ζωή της, σύμφωνα με το Αμερικανικό Ινστιτούτο Νεφρικής Έρευνας.</div>
<div></div>
<div>Βέβαια, οι προστατευτικές ιδιότητες της ούρησης κατευθείαν μετά το σεξ δεν είναι παρά ένας τεράστιος μύθος, όπως υποστηρίζει η Lauren Streicher, καθηγήτρια μαιευτικής και γυναικολογίας στο τμήμα Ιατρικής του Πανεπιστημίου Feinberg στο Σικάγο.</div>
<div></div>
<div>Η Streicher τονίζει πως καμία σημαντική έρευνα δεν έχει αποδείξει ότι τα ούρα έχουν προστατευτικές ιδιότητες. Για αυτό, εκτός και αν το έχετε πραγματικά ανάγκη, δεν χρειάζεται να τρέχετε κατευθείαν στην τουαλέτα μετά την πράξη. Άλλωστε, δεν θα είστε περισσότερο ευάλωτες στις λοιμώξεις, αν πάτε μισή ώρα αργότερα.</div>
<div></div>
<div></div>
&nbsp;