<p><strong>Δυσοίωνες φαίνεται να είναι οι προβλέψεις του Παγκόσμιου Οργανισμού Υγείας σχετικά με τον κίνδυνο εξάπλωσης του Έμπολα. Σε πρόσφατη ανακοίνωσή του, ο ΠΟΥ αναφέρει πως η επιδημία στη Δυτική Αφρική δε μοιάζει να έχει τέλος, ενώ μπορεί να εξαπλωθεί ακόμη περισσότερο, μολύνοντας έως και 20.000 ανθρώπους.</strong></p>
<p>Ο Έμπολα μαστίζει την Αφρική εδώ και 40 χρόνια, όμως τα ξεσπάσματα που είχαν καταγραφεί έως τώρα ήταν περιορισμένα και εντοπίζονταν σε απομακρυσμένα χωριά. Αυτή τη φορά, ο ιός έχει εξαπλωθεί σε μεγάλες πόλεις σε τέσσερις διαφορετικές χώρες.</p>
<p>Οι επιστήμονες έχουν καταφέρει να χαρτογραφήσουν το γενετικό κώδικα ενός βασικού στελέχους του Έμπολα, ώστε να κατανοήσουν καλύτερα πώς επιδρά στο ανοσοποιητικό. Η σχετική μελέτη δημοσιεύεται στην επιθεώρηση Science και οι ερευνητές ευελπιστούν πως τα ευρήματά τους θα βοηθήσουν ώστε να εντοπίζονται άμεσα ανησυχητικές μεταλλάξεις του ιού.</p>
<p>Περισσότεροι από 1.500 άνθρωποι έχουν ήδη χάσει τη ζωή τους στη Δυτική Αφρική λόγω του Έμπολα. Με το δείκτη θνησιμότητας να αγγίζει το <strong>50%</strong>, ο απολογισμός θανάτου μπορεί να φτάσει ακόμη και τις <strong>10.000</strong>.</p>