Η τακτική κατανάλωση φρέσκων φρούτων μπορεί να λειτουργήσει προστατευτικά έναντι του εμφράγματος και του εγκεφαλικού επεισοδίου, σύμφωνα με μελέτη που έγινε στην Κίνα.

Ερευνητές της Κινεζικής Ακαδημίας Ιατρικών Επιστημών διαπίστωσαν ότι οι <strong>ενήλικοι που έτρωγαν φρέσκα φρούτα σε καθημερινή βάση είχαν κατά το ένα τρίτο μικρότερο κίνδυνο θανάτου από έμφραγμα ή εγκεφαλικό επεισόδιο</strong>, συγκριτικά με εκείνους που έτρωγαν σπάνια ή ποτέ φρούτα.

<strong>Λιγότεροι από ένας στους πέντε έτρωγαν φρούτα καθημερινά</strong>. Κατά τη διάρκεια των επτά ετών της μελέτης, εκείνοι που έτρωγαν της αντίστοιχη ποσότητα μισού φλιτζανιού φρούτων καθημερινά είχαν σημαντικά χαμηλότερο κίνδυνο μείζονος καρδιαγγειακής νόσου.

Να σημειωθεί ότι η κατανάλωση φρούτων στην Κίνα είναι μικρότερη από ότι στις ΗΠΑ και την Ευρώπη. Αλλά οι Κινέζοι τα προτιμούν φρέσκα, με μεγαλύτερη έμφαση σε μήλα, αχλάδια και πορτοκάλια, σε αντίθεση με τους Αμερικανούς που τρώνε περισσότερα μήλα και μπανάνες.