Σε ένα ασυνήθιστο μέρος έδωσαν ραντεβού 100 κορίτσια από την Κίνα για να κάνουν γιόγκα.

Ντυμένες όλες με λευκά κολάν και κίτρινα μπλουζάκια ανέβηκαν στην πιο εντυπωσιακή γυάλινη γέφυρα στο εθνικό πάρκο της επαρχίας Χουνάν για να κάνουν την εναλλακτική γυμναστική τους.

Αξίζει να σημειωθεί ότι στις αρχές του προηγούμενου μήνα λίγο μετά τα εγκαίνια, ένα κομμάτι της γέφυρας ράγισε κάτω από τα πόδια χιλιάδων κινέζων τουριστών.

Η γέφυρα αποτελεί το στολίδι του εθνικού πάρκου της επαρχίας Χουνάν, καθώς έχει 430 μέτρα μήκος, έξι μέτρα πλάτος και αιωρείται πάνω από 300 μέτρα. Προσφέρει στους επισκέπτες μια μοναδική θέα του καταπράσινου τοπίου γύρω από το φαράγγι στο οποίο εκτείνεται.

Η συγκεκριμένη γέφυρα είναι η μεγαλύτερη του κόσμου, αποσπώντας το ρεκόρ από τη γέφυρα στο Grand Canyon των ΗΠΑ, που έχει 21 μέτρα μήκος και βρίσκεται 219 μέτρα πάνω από το φαράγγι.