Σε έξαρση παραμένει η γρίπη στη χώρα μας, καθώς μέχρι τις 12 το μεσημέρι της Δευτέρας, οι θάνατοι από επιπλοκές της γρίπης, ανέρχονταν σε 18, ενώ την ίδια ώρα, σύμφωνα με το Κέντρο Ελέγχου και Πρόληψης Νοσημάτων, οι νοσηλευόμενοι σε ΜΕΘ είναι 30. 

Σημειώνεται ότι μέχρι σήμερα έχουν νοσηλευθεί σε ΜΕΘ 60 άτομα με επιπτώσεις από γρίπη.

Το ΚΕΕΛΠΝΟ εκτιμά ότι σε περίπτωση που συνεχίσει να επικρατεί το μεταλλαγμένο στέλεχος του ιού της γρίπης (Η3Ν2 αντί για τον βασικό ιό Η1Ν1), αναμένεται κύμα εποχικής γρίπης με αυξημένη ένταση που θα αφορά κυρίως άτομα σε υποκείμενα νοσήματα και ηλικιωμένους.

Την ίδια στιγμή, έρευνα που διενεργήθηκε πρόσφατα για το ΚΕΕΛΠΝΟ έδειξε ότι η συνολική εμβολιαστική κάλυψη φτάνει μόλις το 22% και από τους εμβολιασθέντες, μόνο το 41% ανήκει στην ομάδα υψηλού κινδύνου.
